**VILNIAUS M. SAVIVALDYBĖS CENTRINĖ BIBLIOTEKA 2016 metų veiklos ataskaita**

2017-03-10

1. **BENDROJI DALIS**

VILNIAUS MIESTO SAVIVALDYBĖS CENTRINĖS BIBLIOTEKOS MISIJA:

1. Vilniaus miesto gyventojų informacinių, kultūrinių ir laisvalaikio poreikių tenkinimas, atsižvelgiant į visų bendruomenės grupių informacinius kultūrinius bei socialinius poreikius.

2. Dalyvavimas žinių visuomenės kūrimo procesuose.

3. Knygų, periodinių leidinių, garso, vaizdo, elektroninių dokumentų kaupimas, tvarkymas, saugojimas ir teikimas Vilniaus miesto gyventojams, atsižvelgiant į savivaldybės informacinį ir kultūrinį bei socialinį vystymą.

Bibliotekų paslaugos teikiamos remiantis lygia naudojimosi teise visiems, nepaisant amžiaus, rasės, lyties, tautybės, socialinės padėties, politinių ar religinių įsitikinimų.

VILNIAUS MIESTO SAVIVALDYBĖS CENTRINĖS BIBLIOTEKOS VEIKLOS TIKSLAI:

1. Skleisti informaciją Vilniaus gyventojams, užtikrinti prieigą prie informacijos šaltinių visiems gyventojų sluoksniams.

2. Organizuoti įvairias turiningo laisvalaikio praleidimo formas, popamokinį vaikų užimtumą, skatinti ir populiarinti kūrybinę iniciatyvą.

3. Tobulinti organizacijos valdymą ir administravimą, infrastruktūrą, valdyti bibliotekų tinklo pokyčius.

4. Skatinti ir ugdyti VMSCB darbuotojų profesionalumą ir darbo motyvaciją.

VILNIAUS MIESTO SAVIVALDYBĖS CENTRINĖS BIBLIOTEKOS VIZIJA:

Savivaldybės viešosios bibliotekos siekia tapti bendruomenės informacijos, kultūros ir socialinių poreikių ugdymo ir tenkinimo institucijomis, kuriose visų bendruomenės grupių atstovai galės:

1. Įgyti ir tobulinti informacinius, socialinius ir kultūrinius poreikius;

2. Naudotis savo demokratinėmis teisėmis;

3. Kūrybiškai dalyvauti žinių visuomenės kūrime.

**Svarbiausi 2016 m. įvykiai**:

1. VSCB Skaitytojų aptarnavimo skyriaus vedėja Tautvilė Jurgelevičienė ir rinkodaros vadybininkė Julija Glosaitė rugpjūčio 13-19 d.d. dalyvavo Tarptautinės bibliotekinių asociacijų federacijos IFLA metinėje konferencijoje Kolambuso mieste (JAV), kurioje pristatė VSCB virtualios biblioterapijos paslaugų projektą „Mes Knygų s@loje“, bei VSCB veiklas, skirtas bendruomenei.
2. 2016 m. iš Lietuvos Respublikos kultūros ministerijos Bibliotekų plėtros programos buvo gautas finansavimas (17,000 eurų), skirtas virtualios biblioterapijos paslaugų plėtrai. Šios paslaugos pradėtos teikti ne tik vaikams ir paaugliams, bet ir suaugusiems jų šeimų nariams. Projektas vyko VSCB Skaitytojų aptarnavimo skyriuje, VSCB Naujosios Vilnios bibliotekoje, Utenos A. ir M. Miškinių viešojoje bibliotekoje ir Radviliškio rajono savivaldybės viešojoje bibliotekoje.
3. VSCB Skaitytojų aptarnavimo skyriuje 2016 m. skaitymo skatinimui buvo sukurti virtualios realybės akiniai, padedantys naujoviškai pristatyti lietuvių literatūros klasiką. Virtualios realybės akinius užsidėjęs bibliotekos lankytojas gali matyti tas pačias VSCB Skaitytojų aptarnavimo skyriaus abonemento patalpų erdves, tačiau tarp pažįstamų lentynų gali „sutikti“ lietuvių literatūros personažus: Garšvą (A. Škėma „Balta drobulė“), Baltaragį ir Pinčiuką (K. Boruta „Baltaragio malūnas“), Antaną Baranauską (A. Baranauskas „Anykščių šilelis“). Projektą įgyvendinti padėjo Lietuvos kultūros tarybos skirtas dalinis projekto finansavimas.
4. 2016 m. VSCB „Saulutės“ bibliotekos globėju tapo Vilniaus miesto meras Remigijus Šimašius. Meras bibliotekos globėju tapo nusprendęs dalyvauti Lietuvos nacionalinės Martyno Mažvydo bibliotekos įgyvendinamo projekto „Bibliotekos pažangai 2“ iniciatyvoje „Atrask vaikystės biblioteką“.
5. 2016 m. rugsėjo 20 d. Vilniaus centrinėje bibliotekoje vyko biblioterapijos projekto „Mes knygų s@loje“ baigiamasis renginys, kurio metu buvo pateikti projekto veiklos rezultatai. Šiame projekte jėgas suvienijo ne tik Vilniaus miesto savivaldybės centrinės bibliotekos filialai, bet ir kitos Lietuvos bibliotekos – Vilniaus apskrities Adomo Mickevičiaus biblioteka, Zarasų rajono viešoji biblioteka, Utenos A. ir M. Miškinių viešoji biblioteka, Lazdijų rajono savivaldybės viešoji biblioteka bei Radviliškio rajono viešoji biblioteka, o taip pat prisidėjo Vilniaus Antakalnio vaikų socialinės globos namai, vaikų ir jaunimo dienos centras „Mūsų nameliai“. Projektas bibliotekose startavo 2015 m. gruodžio 18 d. ir tęsėsi iki 2016 m. rugpjūčio mėn. Projekte dalyvavo 120 vaikų ir paauglių, suskirstytų į dvi amžiaus grupes: nuo 10 iki 13 ir nuo 14 iki 16 metų. Taikant biblioterapijos metodus, vaikai virtualioje erdvėje žaidimo principu bendravo su psichologais ir neatskleisdami savo tapatybės išsipasakojo apie turimas problemas. Pristatant projekto rezultatus, buvo pasitelkta projekto „Mes knygų s@loje“ mokslinio tyrėjo Mykolo Simo Poškaus duomenų analizė, kurioje išryškėjo esminės temos, kuriomis projekte dalyvavę jaunuoliai norėjo bendrauti su psichologais: patyčios mokykloje, apkalbos, pavydas, smurtas artimoje aplinkoje, tėvų skyrybos, artimųjų ligos bei netektys. <http://www.vcb.lt/bibliotekoje-igyvendintas-unikalus-virtualios-biblioterapijos-projektas-mes-knygu-sloje/#sthash.h729bZyh.dpuf>
6. Pirmą kartą VSCB buvo sukurta mobilioji aplikacija „VilniusGO“ - tai programėlė, kurios tikslas sudominti kuo platesnę auditoriją Vilniaus miesto istoriniu, gamtiniu ir kultūriniu palikimu. Programėlė apsiriboja ne tik gerai žinomais (pvz. Senamiesčio) objektais, bet populiarina ir kitus ne mažiau svarbius, tačiau mažai žinomus objektus (pvz. bunkerius, šiuolaikinio meno kūrinius ar gamtinį palikimą), esančius toliau nuo miesto centro (pvz. Naujininkuose, Šeškinėje ir kitur). Ji leidžia pasiekti aukščiau minėtą informaciją bet kuriuo metu ir bet kurioje vietoje, bei padeda sutaupyti vartotojų laiką ieškant informacijos internete ar bibliotekoje. Mobiliojoje aplikacijoje „VilniusGO“ pateikta trumpa, esminė, bet „užkabinanti“ informacija su nuotrauka ir teksto pabaigoje pridėta nuoroda į specialiai projektui sukurtą internetinį puslapį [www.vilniusgo.lt](http://www.vilniusgo.lt) , kuriame vartotojai gali paskaityti plačiau apie pasirinktą objektą, rasti daugiau vaizdinės medžiagos ir išnašas iš kur gauta informacija. Projektą fiinansavo Lietuvos kultūros taryba.
7. 2016 m. VSCB Naujosios Vilnios biblioteka tęsė bendradarbiavimą su VšĮ Romų visuomenės centras – vykdė projektą „Kultūrų dialogas vienija: programa romų vaikams ir jaunimui“. Per kultūrų pažinimo užsiėmimus buvo žiūrimi trumpametražiai filmai, atspindintys skirtingų tautų kultūras, vėliau su psichologu diskutuojama grupėje apie skirtumus ir panašumus, stereotipus. Refleksijos buvo piešiamos ir atvaizduojamos per šokio judesius. Programoje dalyvavo 40 vaikų ir paauglių iš Kirtimų romų gyvenvietės, bei vaikų ir jaunimo dienos centro „Mūsų nameliai“ lankytojai. Projektą dalinai finansavo Lietuvos kultūros taryba.

2016 m. Vilniaus m. savivaldybės centrinės bibliotekos viešųjų bibliotekų tinklo veiklos tikslai ir uždaviniai:

**1.Teikti laisvą prieigą prie elektroninių informacijos šaltinių** vilniečiams ir miesto svečiams, siekiant aktyviai dalyvauti žinių visuomenės kūrimo procesuose. Aštuoniolikoje viešosios interneto prieigos centrų, kuriuose Vilniaus gyventojai ir miesto svečiai nemokamai naudojasi internetu, gyventojams ir 2016 m. buvo rengiami kompiuterinio raštingumo mokymai. Interneto prieigos centrai ir toliau stiprina ir panaudojaviešųjų bibliotekų pajėgumus, siekiant, kad Lietuvos gyventojai žymiai geriau naudotųsi  informacinių technologijų galimybėmis naudingos informacijos gavimui ir bendravimui. Vartotojų reikmėms VSCB sistemoje skirta 130 kompiuterizuotų darbo vietų, o darbuotojams – 73. Per 2016 m. kompiuterinio raštingumo apmokyti **1430** Vilniaus gyventojų, suteiktos konsultacijos **17 618** vartotojų**.**

**2. Skatinti skaitymą**, tuo prisidedant prie raštingumo sklaidos informacinėje visuomenėje, panaudojant tam tradicines ir naujas skaitymo skatinimo formas. 2016 m. ši veikla sėkmingiausiai vyko VSCB Tomo Zano, Justiniškių, Pilaitės, Naujosios Vilnios, „Saulutės“, Antakalnio, „Paparčio“, Karoliniškių, Grigiškių bibliotekose. Skatinant skaitymą bibliotekos aktyviai bendradarbiauja su nevyriausybinėmis organizacijomis, mokyklomis, bei kitomis švietimo ir formalaus bei neformalaus ugdymo įstaigomis. Vykdant skaitymo skatinimo programas didelę įtaką turi papildomas, t.y. projektinis finansavimas, nes VSCB biudžete nėra pakankamai lėšų naujų programų kūrimui ir tokio pobūdžio paslaugų plėtrai.

**3. Skleisti informaciją** Vilniaus gyventojams, užtikrinti prieigą prie informacijos šaltinių visiems gyventojų sluoksniams: buvo komplektuojamas knygų, periodikos ir garsinių bei regimųjų dokumentų fondas, suteikiant visiems Vilniaus gyventojams galimybę juo laisvai naudotis. Bibliotekų vartotojai skatinami naudotis interneto informacijos šaltiniais, bibliotekų lankytojai mokomi naudotis internetu. Siekiant šio tikslo bibliotekose organizuojami kompiuterinio raštingumo kursai pradedantiesiems (ypač populiarūs tarp vyresnio amžiaus žmonių) ir pažengusiems, taip pat 2016 m. pradėjome organizuoti tokius kursus ne lietuviškai kalbantiems Vilniaus gyventojams. VSCB Naujosios Vilnios bibliotekoje vykdomas projektas (žr. „Projektinė veikla“), kurio metu rusakalbiai bendruomenės nariai buvo mokomi lietuvių kalbos, taip pat buvo populiarus, ši veikla tęsiama ir 2017 m.

**4. Organizuoti** įvairias turiningo laisvalaikio praleidimo formas, popamokinį užimtumą, skatinti ir populiarinti kūrybinę iniciatyvą. 2016 m. buvo organizuojami susitikimai su rašytojais ir leidėjais, naujų knygų pristatymai, renginiai bibliotekų bendruomenėms, siekiant telkti viešosiose bibliotekose visų bendruomenės grupių atstovus, ypatingai atsižvelgiant į socialinę atskirtį patiriančias bendruomenės grupes. Vilniaus miesto savivaldybės viešosios bibliotekos 2016 m. vykdė skaitymo skatinimo, kūrybingumo ugdymo, tautinių mažumų integracijos, nepilnamečių nusikalstamumo prevencijos, pilietinio ir tautinio ugdymo bei bendruomenės telkimo projektus, kurie buvo remiami Vilniaus m. savivaldybės bei Lietuvos kultūros tarybos. Ši veikla sėkmingiausiai vykdyta Antakalnio, Pilaitės, Karoliniškių, „Saulutės“, Grigiškių, Tomo Zano, „Paparčio“, Justiniškių, Naujosios Vilnios bibliotekose.

**5. Toliau diegti Lietuvos integralios bibliotekų informacijos sistemą - LIBIS.** 2016 m. VSCB toliau pildė viešųjų bibliotekų elektroninį katalogą. Šiuo metu bibliotekos elektroniniame kataloge iš viso **384,878** bibliografiniai įrašai, per 2016 m. parengta **17,427 nauji įrašai.**

**6. Skatinti ir ugdyti** VSCB darbuotojų profesionalumą ir darbo motyvaciją. 2016 m. iš viso profesinius įgūdžius tobulino 50 VSCB sistemos darbuotojų. Mokymus organizavo Lietuvos Nacionalinės Martyno Mažvydo bibliotekos ir Vilniaus apskrities Adomo Mickevičiaus viešosios bibliotekos darbuotojai, dalis mokymų vyko Vilniaus m. savivaldybės centrinės bibliotekos lėšomis, skirtomis kvalifikacijai kelti. Šį tikslą vykdyti ne visada paprasta – šiuo metu Lietuvoje nėra vieningos sistemos (metodikos) bibliotekininkų kvalifikacijos kėlimui, taip pat nėra parengtos darbuotojų atestavimo tvarkos susietos su bibliotekų darbuotojų atlyginimais. Tikimės, kad Lietuvos Nacionalinė biblioteka ateityje parengs programų, skirtų kvalifikacijos kėlimui įvairiais lygiais, o LR kultūros ministerija – atestavimo tvarką, kuri reglamentuotų ir darbuotojų atlyginimus.

7. **Bendradarbiauti** su bibliotekų bendruomenėmis, kaimyninių šalių ir Lietuvos viešosiomis bibliotekomis. Bendradarbiavimas su vietos savivaldos ir nevyriausybinėmis organizacijomis ypač sėkmingai vykdomas „Saulutės“, Tomo Zano, Antakalnio, Karoliniškių, Justiniškių, Pilaitės ir Naujosios Vilnios bibliotekose. Kuriamos bendros veiklos programos, siekiant tobulinti paslaugų bendruomenei tinklą. VSCB ir 2016 m. bendradarbiavo su Rygos centrine biblioteka (Latvija). 2016 m. vasario 11 d. direktorės pavaduotoja Simona Žilienė ir Skaitytojų aptarnavimo skyriaus vedėja Tautvilė Jurgelevičienė dalyvavo Rygoje vykusioje konferencijoje ,,Library Services for refugees“. Jame skaitytas pranešimas apie bibliotekų darbą su pabėgėliais, diskutuota apie specialiais bibliotekų paslaugas pabėgėlių šeimoms įgalinant lengvesnę adaptaciją šalyje. Konferencijoje taip pat dalyvavo Vokietijos bei Estijos bibliotekų atstovai, kurie dalijosi savo patirtimi šioje srityje. Spalio 5 – 7 d. bibliotekoje lankėsi Rygos centrinės bibliotekos direktorė Dzidra Šmita ir pavaduotoja Doloresa Veilande. Vizito metu direktorei Rimai Gražienei buvo įteiktas Rygos miesto mero padėkos raštas, kuriame dėkojama už ilgametį, profesionalų bendradarbiavimą, dviejų Baltijos sostinių kultūrinę plėtrą ir sveikinama su 15-os metų bibliotekų bendradarbiavimo jubiliejumi (daugiau, žr. ĮSTAIGOJE 2016 METAIS VYKĘS BENDRADARBIAVIMAS SU KITOMIS ĮSTAIGOMIS, INSTITUCIJOMIS, TARPTAUTINĖMIS ORGANIZACIJOMIS, UŽSIENIO PARTNERIAIS IR KT. )

1. **VILNIAUS MIESTO SAVIVALDYBĖS CENTRINĖS BIBLIOTEKOS STRUKTŪRA 2016 m.**

Bibliotekos administracija:

* Organizuoja ir kontroliuoja Vilniaus m. savivaldybės viešųjų bibliotekų tinklo veiklą.

Skyriai:

* Dokumentų komplektavimo ir katalogavimo skyrius: komplektuoja tinklo bibliotekų fondus, dalyvauja elektroninio katalogo kūrime.
* Bibliografijos-informacijos skyrius: koordinuoja elektroninio katalogo kūrimą tinklo bibliotekose, kuria bibliografinius įrašus, organizuoja gyventojų kompiuterinio .
* Skaitytojų aptarnavimo skyrius (centrinė biblioteka): kurio sudėtyje yra abonementas, periodikos skaitykla, interneto skaitykla, kompiuterių mokymo klasė, muzikos ir meno skyrius, teikia viešosios bibliotekos paslaugas, skolina dokumentus į namus, teikia informacinės ir kultūrinės veiklos paslaugas bibliotekos vartotojams.
* Ūkio skyrius

Bibliotekų skaičius

2016 m. VSCB tinkle veikė 18 viešųjų bibliotekų:

* Centrinė biblioteka (Skaitytojų aptarnavimo skyrius)
* 15 miesto bibliotekų
* 2 vaikų bibliotekos

Veikiančios miesto bibliotekos:

1. Antakalnio biblioteka (Antakalnio g.49)

2. Dzūkų biblioteka (Dzūkų g.35)

3. Gerosios Vilties biblioteka (Savanorių pr.59)

4. Grigiškių biblioteka (Kovo 11-osios g.28)

5. Jeruzalės biblioteka (Jeruzalės g.27)

6. Justiniškių biblioteka (Justiniškių g.62a)

7. Kalvarijų biblioteka (Kalvarijų g.29)

8. Karoliniškių biblioteka (A. J. Povilaičio g. 20)

9. Lazdynų biblioteka (Erfurto g.4-46/48)

10. Naujamiesčio biblioteka (A.Vivulskio g.27)

11. Naujosios Vilnios biblioteka (Pergalės g.8)

12. Pavilnio biblioteka (Garsioji g.3)

13. Pilaitės biblioteka (Nidos g. 2)

14. Šeškinės biblioteka (Musninkų g.12-37)

15. Tomo Zano biblioteka (Šv.Stepono g.23)

Vaikų bibliotekos:

1. Biblioteka „Papartis“ (Architektų g.220)

2. Biblioteka „Saulutė“ (Žirmūnų g.2)

1. **PAGRINDINIAI VEIKLOS RODIKLIAI:**

|  |  |  |
| --- | --- | --- |
| **Rodiklis** | 2015 | **2016** |
| Bibliotekinių dokumentų gavimas (įvairių rūšių leidiniai | 29 375 fiz.vnt. | **29 146 fiz.vnt.** |
| Bibliotekinių dokumentų pavadinimai | 18 751 | **18 689** |
| Bibliotekinių dokumentų nurašymas | 122 873 fiz.vnt. | **46 400 fiz.vnt.** |
| Nurašyta pavadinimų | 86 708 | **30 508** |
| Bibliotekos, jų plotai | 18, bendras plotas: 4 466 m² | **17, bendras plotas: 4 366 m²** |
| Vartotojų skaičius | 55 982 | **56 522** |
| Vartotojai vaikai | 12 504 | **13 384** |
| Lankytojų skaičius | 760 315 | **784 618** |
| Apmokytų kompiuterinio raštingumo vartotojų skaičius | 1 668 | **1 430** |
| Interneto konsultacijos vartotojams | 20 414 | **17 618** |
| Dokumentų išduotis | 1 173 406 | **1 096 492** |
| Renginiai | 976 | **958** |
| Renginių lankytojų skaičius | 15 571 | **16 200** |
| Informacinės užklausos | 381 064 | **370 502** |
| Kompiuterinių darbo vietų skaičius | 200 | **203** |
| Elektroninio katalogo (LIBIS) įrašai | 363 639 | **384 878** |
| Darbuotojų kvalifikacijos kėlimas | 50 | **50** |
| Bibliotekų lėšos komplektavimui (LR Kultūros ministerija) | 136 335 EUR | **152 156 EUR** |

**LIBIS PĮ diegimas**

VMSCB sistemos fondų rekatalogavimas beveik baigtas, šiuo metu fondą rekataloguoja tik Dzūkų filialas. Iki metų pabaigos CB elektroniniame kataloge viso yra 161 360 bibliografiniai įrašai.

Iš “Vakaro žinių” aprašyti ir Nacionalinės bibliografijos duomenų banką papildė 3 233 straipsniai.

Elektroninio katalogo statistika : Interneto seansų skaičius 59 531

Virtualių apsilankymų skaičius 47 082

Atsisiųstų įrašų skaičius 111 823

**LIBIS SAP diegimas**

„Saulutės“, Karoliniškių, Antakalnio, Pilaitės, Kalvarijų, Naujosios Vilnios bibliotekos ir Skaitytojų aptarnavimo skyrius skaitytojus aptarnauja automatizuotai.

Prie „Saulutės“ bibliotekos ir Skaitytojų aptarnavimo skyriaus įdiegtai dokumentų grąžinimo įrenginiais (DGĮ) naudojosi 1 274 vartotojai.

Vartotojų automatinio informavimo sistemos panauda ([www.ibiblioteka.lt](http://www.ibiblioteka.lt) ):

perspėjimai skolininkams apie negrąžintus dokumentus - 18 912 vartotojams;

priminimai apie artėjančią dokumentų grąžinimo termino pabaigą, su interaktyvia galimybe prasitęsti dokumento išdavimą (paslauga pasinaudojo 11 374 vartotojai iš 17 663, pratęstas dokumentų grąžinimo terminas 104 846 iš 200 495).

Internetinė paslauga „Klausk bibliotekininko“ atsakyta 124 užklausų.

**2016 m.** centrinės bibliotekose kraštotyros fonde 395 fiz. vnt., viso VSCB sistemoje kraštotyros fonde: 2 159 fiz.vnt.

Kraštotyrinė medžiaga aprašoma ir kaupiama VSCB duomenų bazėje. Šiuo metu bazėje yra 685 įrašai. <http://www.vcb.lt/krastotyra/>

Gerosios Vilties, Kalvarijų, Pavilnio, Lazdynų, Naujamiesčio, Naujosios Vilnios, Šeškinės bibliotekų ir Bibliografijos-informacijos skyriaus darbuotojos dalyvauja Vilniaus apskrities kraštotyros internetinio puslapio „Vilnijos vartai“ kūrime: [www.vilnijosvartai.lt](http://www.vilnijosvartai.lt)

Pravedami individualūs ir grupiniai gyventojų kompiuterinio raštingumo mokymai (apmokyta 1430 vartotojų) bei konsultacijos 17618 vartotojai).

**Elektroninės paslaugos:**

Interneto seansų skaičius 98 541

Atsisiųstų įrašų skaičius 11 823

Virtualių apsilankymų skaičius 131 808

Palyginus 2015 m. ir 2016 m. veiklos rodiklius galime pastebėti, kad auga bibliotekų lankytojų ir vartotojų skaičiai, tačiau mažėja besinaudojančiųjų tradicinėmis bibliotekos paslaugomis skaičiai. Auga renginių lankytojų skaičius. Galime daryti išvadą, kad viešosios bibliotekos tampa bendruomenės susibūrimo vietomis, kur vyksta įvairūs renginiai, susitikimai, tiesiog bendraujama ar mokomasi prisijungus prie bibliotekoje teikiamo nemokamo bevielio interneto ryšio. Mažėja skaitančiųjų tradicinės formos knygas, tačiau populiarios interneto paslaugos, kai į savo mobilius įrenginius atsisiunčiamos el.knygos ar tiesiog bendraujama virtualioje erdvėje.

1. **Įstaigoje 2016 metais įvykusių renginių (veiklų) APžvalga**

|  |  |  |  |  |  |
| --- | --- | --- | --- | --- | --- |
| **Eilės Nr.** | **Renginio/**  **veiklos pavadinimas** | **Renginio/**  **veiklos data** | **Renginio/**  **veiklos trumpas aprašymas** | **Faktiškai patirtos išlaidos pagal lėšų šaltinius (Eur)**  (Vilniaus miesto savivaldybės, rėmėjų ir kt. lėšos) | **Renginio/**  **veiklos dalyvių skaičius**  **(jei tokių buvo)** |
| 1. | Vilniaus miesto meras Remigijus Šimašius tapo „Saulutės“ bibliotekos globėju | 2016-02-17, VMSCB „Saulutės“ biblioteka | 2013 metų gruodį startavo tris metus truksiantis projektas ,,Bibliotekos pažangai 2“, kurį įgyvendina Lietuvos Nacionalinė Martyno Mažvydo biblioteka.  Iniciatyva ,,Atrask vaikystės biblioteką“ yra šio projekto dalis, kuria siekiama parodyti, jog bibliotekos nebėra vien tik knygų išdavimo ar skaitymo vieta.  Socialinės iniciatyvos ,,Atrask vaikystės biblioteką“ tikslas – į bibliotekas pritraukti įdomius, kūrybingus, veiklius Lietuvos žmones, galinčius ir norinčius prisidėti prie bibliotekose vykdomų veiklų, pasidalinti savo žiniomis ir patirtimi.  Bibliotekos Globėju sutiko tapti jaunas, kūrybingas, veiklus žmogus – Vilniaus miesto meras Remigijus Šimašius. Vasario 17 dieną meras rado laiko, savo pakankamai užimtoje dienotvarkėje, ir atvyko į VMSCB vaikų biblioteką ,,Saulutė“, kur apžiūrėjo knygų fondus, pabendravo su darbuotojais ir lankytojais, išsakė savo požiūrį į knygas ir skaitymą, palinkėjo būti tarpininkais tarp vaiko ir knygos, uždegančiais norą skaityti tiems vaikams, kurie negauna patarimo ar palaikymo šeimose.  Baigiantis susitikimui, atidengėme Bibliotekos Globėjo knygų lentyną, į kurią Remigijus Šimašius dėjo bibliotekai dovanojamas knygas, kiekvieną knygą palydėdamas savo komentaru. | - | 20 |
| 2. | Žurnalistas ir rašytojas Andrius Tapinas tapo Pilaitės bibliotekos globėju | 2016-01-29, VMSCB Pilaitės biblioteka | Atidengta Bibliotekos Globėjo knygų lentyna, į kurią Andrius Tapinas dėjo bibliotekai dovanojamas knygas, įvyko pokalbis ir diskusija su Pilaitės bibliotekos bendruomene | - | 35 |
| 3. | „Draugystė prasideda nuo knygų“ – susitikimas su rašytojomis Jolita Herlyn ir Gina Viliūne | 2016-02-18, VMSCB | Pristatytos naujos knygos: Jolitos Herlyn „Atsargiai – moteris!“ ir Ginos Vilūnės „Magdalė, smuklės merga“. Vyko pokalbis ir diskusija su autorėmis | - | 45 |
| 4. | Susitikimas su norvegų rašytoju Bjørnu Sortlandu | 2016-02-29, VMSCB | Vasario 26 dieną Vilniaus centrinėje bibliotekoje (Žirmūnų. g. 6) Tuskulėnų ir Žirmūnų gimnazijų moksleiviai susitiko su norvegų rašytoju Bjornu Sortlandu (Bjørn Sortland).  Autorius rašo vaikams ir jaunimui. Rašytojas emocingai ir vaizdingai pasakojo apie savo darbą, apie tai, kaip idėja virsta knyga, kaip kuriamas pasakojimas, kaip knyga patenka leidėjui, dalinosi patirtimi, kaip rašyti tekstą, kad jis būtų patrauklus skaitytojui. Pasakojimo įspūdį rašytojas sustiprino piešdamas ir šiltai bendraudamas su publika. | - | 70 |
| 5. | Nacionalinis diktantas | 2016-02-27 | VMSCB konferencijų salėje buvo organizuotas Nacionalinio diktanto rašymas | - | 45 |
| 6. | Susitikimas „Japonijos kontrastai“ | 2016-03-24 | Japonijos kontrastai“ – tai susitikimas Sergejumi Grigorjevu, kuris savo meilę japonų kultūrai parodo ne tik nuolatinėmis kelionėmis į šią tolimą šalį, bet ir daugelį metų organizuodamas Japonijos kultūros festivalį „nowJapan“. „Azijos regiono kultūra kol kas mažai paveikė mūsų kūrėjus. Dažnai jie nori, tačiau nežino, nuo ko pradėti pažintį su, pavyzdžiui, Japonija. Mūsų tikslas – kad kiekvienas, čia apsilankęs, galėtų parsinešti kažką japoniško namo. Nesvarbu, ar tai būtų sprendimas, ar idėja, ar apčiuopiamas daiktas“, – pagrindinį didžiausio Baltijos šalyse tradicinės ir šiuolaikinės Japonijos kultūros festivalio tikslą nurodė organizatorius. Susitikimas organizuotas bendradarbiaujant su „nowJapan“ ir „Ugdymo plėtotės centru“ | - | 57 |
| 7. | Dariaus Pocevičiaus knygos „100 istoriių Vilniaus reliktų“ pristatymas | 2016-04-06 | Per pastaruosius 100 metų valdžia Vilniuje keitėsi net 14 kartų. Kiekviena trynė ankstesniųjų paliktus ženklus ir kūrė savuosius. Daug senienų sunaikino urbanizacija ir laikas. Vis dėlto mieste išliko daugybė istorinių reliktų, menančių LDK ir ATR epochas, Rusijos imperijos ir tarpukario laikotarpius.  Ši knyga kviečia atrasti gyvąją miesto istoriją, kurią pasakoja fundacinės lentelės, statinių likučiai, užrašai, monogramos, herbai, paminklai, dekoro elementai. Jų atskleista senojo Vilniaus istorija skiriasi nuo perdėm romantizuotos, mitologizuotos ir lituanizuotos versijos, dažnai sutinkamos istorinėse apybraižose ir turistinėse brošiūrose. Autorius diskutavo su renginio lankytojais apie Vilniaus istoriją. | - | 64 |
| 8. | Vilniaus m. savivaldybės centrinės bibliotekos viešųjų bibliotekų sistemos veiklos pristatymo renginys | 2016-03-31 | Vilniaus miesto savivaldybės centrinės bibliotekos konferencijų salėje vyko Vilniaus miesto savivaldybės centrinės bibliotekos veiklos pristatymo renginys. Šiuo renginiu pažymėti ir 2016-Bibliotekų metai. | - | 50 |
| 9. | TedX konferencijos transliacija | 2016-04-02 | Progresyvių idėjų ir įkvepiančių istorijų konferenciją „TEDxVilnius 2016“ stebėti nuotoliniu būdu buvo galima VMSCB. Pasak „TEDxVilnius“ organizatorių, ši konferencija yra ypatingas renginys, kurio pagrindas – bendravimas. Jo dalyviai ne tik klauso pranešimų, bet ir aktyviai per pertraukas diskutuoja vieni su kitais ir pranešėjais, aptaria pristatytas idėjas. | - | 42 |
| 10. | Šekspyrą skaito visi | 2016-04-13 | Balandžio 13 d. Naujosios Vilnios bibliotekoje vyko renginys „Šekspyrą skaito visi“, skirtas Britų tarybos ir Lietuvos bibliotekininkų draugijos iniciatyvai „Šekspyras gyvas bilbiotekose“ (Shakespeare Lives in Libraries), mininčiai 400-ąsias kūrėjo mirties metines. Renginyje dalyvavo „Kino pavasario 2015“ nominantė aktorė Aistė Diržiūtė, aktorius Dovydas Laukys. Įvairaus amžiaus, įvairių tautybių ir profesijų renginio dalyviai skaitė Viljamo Šekspyro kūrinių ištraukas savo gimtąja kalba (lietuvių, rusų, lenkų, baltarusių, anglų ir kt.). Muzikinių pertraukų metu skambėjo muzika, atliekama Naujosios Vilnios muzikos mokyklos mokinių ir mokytojų. | - | 85 |
| 11. | Mažoji Knygų mugė | 2016-04-21 | Balandžio 21 d. Vilniaus centrinėje bibliotekoje asociacija „Slinktys“ organizavo Mažąją knygų mugę. Mugėje dalyvavo įvairių leidyklų atstovai: „Baltos lankos“, „Versus aureus“, Lietuvos enciklopedijų ir leidybos institutas, „Rotas“, „Naujoji Romuva“ ir kt. Bibliotekos lankytojai taip pat turėjo progą dalyvauti mugės renginiuose – mažieji susitiko su rašytoju Tomu Dirgėla, vyresnieji lankėsi Juozo Algimanto Krikštopaičio knygos „Iškilių asmenybių gyvenimo tiesa“pristatyme. | - | 400 |
| 12. | Lietuvos Nacionalinė Bibliotekų savaitė „Biblioteka – informacija ir žinios kiekvienam“ | 2016 m. balandžio 23-30 d.d. | Renginiai VMSCB bibliotekose:  **Vaikų bibliotekoje ,,Saulutė”**  balandžio 27 dieną 10:30 saugaus interneto pamokėlė pirmokams ,,Būk saugus internete”  balandžio 29 dieną 10:30 saugaus interneto pamokėlė pirmokams ,,Būk saugus internete”  balandžio 30 dieną 10:30 susitikimas su Mykolo Romerio universiteto profesoriumi, publicistu, rašytoju fantastu, vaikų literatūros autoriumi Justinu Žilinsku ir jo knygos ,,Mano Vilnius mano” pristatymas.  **Vaikų bibliotekoje „Papartis“**  balandžio 24 dieną susitikimas su Selemonu Paltanavičiumi – prozininku, gamtininku, fotografu, aplinkosaugininku ir radijo laidų vedėju: “Kaip gimsta knygos apie gamtą?”  balandžio 27 dieną pokalbis ,,Laisvalaikis internete” – paaugliams – dalyvaus VGTU Fizikos kat.doc. dr. Bonifacas Vengalis ir Vilniaus „Versmės“ katalikiškos gimnazijos mokiniai.  balandžio 23, 28, 29 dienomis 11:00 informacinio raštingumo užsiėmimai senjorams.  **Tomo Zano bibliotekoje**  balandžio 23 dieną 11:00 skaitymo, diskusijų ir kūrybos rytmetis su lopšelio – darželio „Gėlynas“ vaikais: „Ar internetas visada yra saugus?“  balandžio 28 dieną 13:00 bibliotekos, Lietuvos specialios kūrybos draugijos „Guboja“ ir A.Vienuolio pagrindinės mokyklos moksleivių susitikimas – popietė, kurios metu diskutuojama apie informacijos pasiūlos gausą ir prieigą, naudą ir grėsmes įvairioms socialinės grupėms.  balandžio 23 – 29 dienomis bibliotekoje vyko akcija – „Skleidžiu žinią“, kurios metu skaitytojai vaikai savo piešiniuose ”skleis“ žinią apie biblioteką kaip pagrindinį žinių, informacijos ir tobulėjimo šaltinį.  **Lazdynų bibliotekoje**  balandžio 24 dieną 10:00 Informacinė pamokėlė : „E – valdžia“.  balandžio 27 dieną 12:00 Informacinė pamokėlė : „Į pagalbą pasitelkime elektroninį katalogą“.  balandžio 23-30 dienomis Akcija: „Suteikime knygai antrą gyvenimą – keiskimės knygomis bibliotekoje“  balandžio 23 – 29 dienomis paroda „Rankų darbo atvirukai ir knygų skirtukai iš natūralių augalų“. Parodos autorė – Irena Mikėnaitė.  **Justiniškių bibliotekoje**  balandžio 23 dieną 11:00 kompiuterinio raštingumo pagrindai senjorams;  12:00 renginys: „Informacinių technologijų įtaka paslaugų funkcionavimui“  balandžio 24 dieną 12:00 kompiuterinio raštingumo pagrindai mažiesiems.  balandžio 28 dieną 10:00 informacinė valanda ,,Duomenų bazės Lietuvos vartotojams”; 13:00 informacinė valanda ,,Interneto adresynas.”  balandžio 23 – 29 dienomis spaudinių paroda ,,Naujos technologijos: žingsnis po žingsnio“  **Antakalnio bibliotekoje**  balandžio 21 dieną 17:00 Irenos Girdžiūtės tapybos parodos „Daiktų vardai“ atidarymas. Paroda bus eksponuojama iki gegužės 30 dienos.  balandžio 23 dieną 11:00 ryto garsiniai skaitymai „Tau šneka knygos lapai“.  balandžio 28 dieną 14:00 pažintinis žaidimas vaikams „Aš jaunasis bibliotekininkas“ .  balandžio 20-30 dienomis literatūros paroda „Apie knygas ir bibliotekas“  **Gerosios Vilties bibliotekoje**  balandžio 23 dieną 10:00 rytmetis vaikams ”Apkabinkime knygą, pasaką ir biblioteką”.  balandžio 23-29 dienomis parodos: “Knygas skaitau – pasaulį aplankau”; “Man patiko- perskaityk ir tu”; “Piešiu knygą”.  Grigiškių bibliotekoje  balandžio 23 dieną diskusija „Knyga mano gyvenime“  balandžio 27 dieną bibliografijos pamoka „Kaip nereikia skaityti“  **Karoliniškių bibliotekoje**  balandžio 29 dieną 10:00 rytmetis mažiesiems skaitytojams “Knygelės laukia tavęs”.  balandžio 28 dieną 17:00 kūrybinis ir edukacinis užsiėmimas vaikams “Dovanėlė mano mamai”.  balandžio 29 dieną 16:00 protų mūšis ”Biblioteka-informacijos šaltinis-kelionė į žinių pasaulį”.  balandžio 23-29 dienomis spaudinių paroda: „Biblioteka: informacija ir žinios – kiekvienam“  **Naujamiesčio bibliotekoje**  balandžio 23-29 dienomis parodos: „Aš esu biblioteka. Aš esu pasaulio išmintis“; „Atkeliavo pavasaris“; „Mano pirmoji knygelė“  balandžio 23-29 dienomis skolų grąžinimo akcija „Vėl į lentynas –laukia kiti skaitytojai“  **Naujosios Vilnios bibliotekoje**  balandžio 27 dieną 14:00 VU studijų užsienyje informacijos centro lektoriai pristatys N.Vilnios gimnazijų moksleiviams studijų galimybes užsienio aukštosiose mokyklose, supažindins su atskirų studijų programų reikalavimais, stojimo sąlygomis.  balandžio 29 dieną 15:00 N.Vilnios kultūros ir švietimo institucijų darbuotojams ir mokiniams pristatomas Lietuvos gamtos mokslų olimpiadų asociacijos (LGMOA) socialinis projektas „Ne imti, bet duoti”.  balandžio 30 dieną 16:00 Vilniaus miesto savivadybės švietimo departamento ir Vilniaus vaikų ir jaunimo klubų asociacijos festivalio „Mes Vilniaus vaikai“ renginys.  **VMSC Bibliotekoje (Žirmūnų g. 6)**  balandžio 23-29 dienomis Konsultuojame kaip naudotis elektroniniu katalogu, rezervuoti ir pratęsti leidinius.  balandžio 23-29 dienomis Facebook akcija „Atrask Vilniaus bibliotekas“: dalyviai kviečiami fotografuotis Vilniaus centrinės bibliotekos filialuose, o savo asmenukes skelbti Facebook. Daugiausiai bibliotekų aplankiusių ir jose nusifotografavusių akcijos dalyvių laukia prizai.  balandžio 23-29 dienomis akcija „Atrask Vilniaus bibliotekas“: socialiniuose tinkluose negyvenantiems lankytojams siūloma alternatyva – kiekvienas panorėjęs savo bibliotekoje galės gauti akcijos Pasą, kuris pildomas apsilankius įvairiuose Vilniaus centrinės bibliotekos filialuose ir gaunant antspaudą Pase. Daugiausiai skirtingų antspaudų surinkę dalyviai bus apdovanoti.  balandžio 23 dieną 17:30 dokumentinio filmo „Pasaulio virtuvė“ peržiūra.  balandžio 24-25 dienomis akcija „Lobis“. Kažkur lentynose, tarp knygų slepiasi tikras lobis – bilietai į Menų spaustuvės spektaklį.  balandžio 27 dieną bendradarbiavimo susitikimas: ekskursija po naująją Vilniaus centrinę biblioteką Vilniaus apskrities A. Mickevičiaus viešosios bibliotekos darbuotojams.  balandžio 28 dieną 10:00 Panevėžio dramos teatro režisieriaus Juozo Miltinio asmeninės bibliotekos ir dokumentinio filmo „Juozas Miltinis: knygos gravitacija“ pristatymas. Renginyje dalyvaus Panevėžio apskrities Gabrielės Petkevičaitės-Bitės viešosios bibliotekos Juozo Miltinio palikimo studijų centro vedėja Angelė Mikelinskaitė bei dokumentinio filmo kūrybinė grupė. Po renginio – 3D spausdintuvo pristatymas.  balandžio 29 d. 16:00 „Atspausdink mešką“ – 3D spausdintuvo pristatymas.  balandžio 29 dieną 18:00 Svečiuose Klaipėdos apskrities viešoji I. Simonaitytės biblioteka: projektas „Literatūrinis furšetas“ Projekto metu pristatomi Lietuvos žymių žmonių sudaryti „Literatūros meniu“ – rekomendacijos, kokią literatūrą ir prie kokio maisto skaityti. Šiame renginyje bus pristatytas ne tik naujas knygų meniu, bet ir bibliotekos globėjai – Viktoras ir Živilė Diawaros, kurie pasidalins savo literatūriniais patiekalais.  **Pilaitės bibliotekoje**  balandžio 23-29 dienomis Loterija „Laiminga ranka“  balandžio 23-29 dienomis nuo 14:00 Konsultacija www.libis.lt vartotojams  balandžio 27 dieną 14:00, 16:00 Animacinis filmukas vaikams „Vovka pasakų karalystėje“  balandžio 28 dieną 14:00, 16:00 Animacinis filmukas vaikams „Barankinai,būk žmogus!”  **Kalvarijų bibliotekoje**  balandžio 23-29 dienomis informacinė spaudinių paroda „2015 – etnografinių regionų metai“  balandžio 27 -29 dienomis 14:00 – 19:00 atvirų durų akcija senjorams: „Laisvalaikis ir informacijos paieška internete“ | - | Bibliotekų savaitės renginiuose apsilankė **1700** lankytojų |
| 13. | Aisčio Mickevičiaus knygos „Kvepalai“ pristatymas | 2016-04-27 | Knygos „Kvepalai: aromatų magija, arba olfaktorinės istorijos“ pristatymas VMSCB konferencijų salėje. Autoriaus diskusija su renginio lankytojais | - | 70 |
| 14. | Mikalojaus Povilo Vilučio parodos „Raidės“ atidarymas | 2016-05-19 | VMSCB Naujosios Vilnios bibliotekoje atidaryta M.P. Vilučio grafikos darbų paroda. Autorius susitiko su Naujosios Vilnios mokyklų aukštesniųjų klasių moksleiviais | - | 50 |
| 15. | Kultūros naktis bibliotekoje | 2016-06-17 | VMSCB Kultūros nakties renginiai:  I VMSCB aukštas – Nuo patefono iki „Sibelijaus“  „Kultūros nakties“ programos metu, galimybė susipažinti ir išbandyti natų redaktorių „Sibelijus“. Programa leidžia kurti muziką, konvertuoti garso įrašus ir natas. Lankytojai galėjo sukurti muzikinį kūrinį, jį perklausyti ir „išsinešti su savimi“: atsispausdinti arba įrašyti į skaitmeninę laikmeną.  Be to, buvo siūlomos įvairios muzikinės veiklos: muzikos klausymas nuo vinilinių plokštelių iki DVD ir CD, muzikinių instrumentų pažinimas (fortepijonas, gitara, fleita, būgnai ir kt.), susipažinimas su senų spausdintų ir rankraštinių natų kolekcija.  II aukštas – „Vintažinė biblioteka“  Bibliotekos istorija parodos formatu. Čia buvo galima susipažinti su bibliotekos istorija, įamžinta nuotraukose, pamatyti archyvų nuotraukas, galbūt atpažinsite savo mylimą bibliotekininkę iš jos jaunystės nuotraukos.  III aukštas – Kinas neformaliai + Virtuali realybė  Bendradarbiaujant su Lietuvos muzikos ir teatro akademijos Teatro ir kino fakultetu lankytojai turėjo galimybę susipažinti su Lietuvos kino ateities kūrėjų, 2014 m. absolventų filmais – diplominiais darbais.  Filmų programoje:  1. „Kiaušinis“ [dokumentinis, 25min] rež. Armas Rudaitis, op. Martynas Norvaišas, gars. G. Sudnikavičius, prod. Vitalijus Gylys, Deimena Drąsutytė, Justė Ryliškytė  2. „Ina“ [vaidybinis, 15min] rež. Austėja Urbaitė, op. Julius Sičiūnas, prod. Lina Murinaitė, gars. Sigita Visockaitė, vaidina: Clotilde Solange Rigaud ir Edgaras Žemaitis  3. „Džiunglės“ [vaidybinis, 16min] rež. Robertas Nevecka, op. Vytautas Plukas, prod. Ilma Barbarovičiūtė, Klementina Remeikaitė, Šarūnas Akelaitis, gars. J. Važnevičius, vaidina: Vytautas Leistrumas, Indrė Pivoraitė ir kt.  4. „Trys paros prie mylimosios slenksčio“ [vaidybinis, 21min] rež. Ieva Šakalytė, op. Adomas Jablonskis, gars. rež. Augustinas Bėkšta, prod. Viktorija Seniut, Aistė Simėnaitė, vaidina: Edgaras Žemaitis, Brigita Vilkevičiūtė ir kt.  5. „Kelių eismo taisyklės“ [vaidybinis, 24min] rež. Marija Stonytė, op. Donatas Bakonis, prod. Gabrielė Banytė, gars. rež: Tomas Žukauskas, Andrius Kriščiūnas, vaidina: Agnė Kaktaitė, Martynas Nedzinskas  6. „After Rave“ [vaidybinis, 21min] rež. Kamilė Milašiūtė, op. Vytautas Katkus, prod. Kristina Ramanauskaitė, Ruta Petronytė, vaidina: Milda Noreikaitė, Gabija Ryškuvienė ir kt.  7. „Man dvimkeli“ [vaidybinis, 21min] rež. Marija Kavtaradzė, op. Laurynas Bareiša, prod. Klementina Remeikaitė, Dagnė Puodžiūnaitė, vaidina: Laurynas Jurgelis, Paulius Markevičius, Julija Steponaitytė  8. „Džekis“ [vaidybinis, 22min] rež. Giedrius Tamoševičius, op. Gediminas Venckus, prod. Giedrė Burokaitė, gars. Paulius Simanavičius, vaidina: Dainius Jankauskas, Barbora Daugirdaitė ir kt. | - | Kultūros nakties renginiuose apsilankė **450** lankytojų |
| 16. | „Misija Sibiras“ pristatymas | 2016-09-28 | Rugsėjo 28 d. Vilniaus miesto savivaldybės centrinėje bibliotekoje vyko projekto ,,Misija Sibiras‘‘ pristatymas. Tai kasmetinis, patriotiškumą ir pilietiškumą skatinantis projektas, kurio metu atrinkti savanoriai vyksta į įvairias Sibiro vietas tvarkyti tremtinių kapų, o sugrįžę užsiima patirties sklaida mokyklose ir kitose viešose įstaigose. Šį projektą įgyvendino Labdaros ir paramos fondas ,,Jauniems‘‘. Jį pristatė projekto dalyvės Ingrida Meškinytė ir Ugnė Karaliūnaitė, kurios perteikė savo patirtus įspūdžius. | - | 50 |
| 17. | Dr. Karolio Žibo paskaita-diskusija „Prieglobstis ir pabėgėlių srautai Europoje ir pasaulyje: ką mes –žinome?“ | 2016-10-28 | Spalio 18 d. Antakalnio bibliotekoje vyko dr. Karolio Žibo paskaita-diskusija „Prieglobstis ir pabėgėlių srautai Europoje ir pasaulyje: ką mes žinome?“ Paskaitos metu K. Žibas pasakojo, jog vadinamoji „pabėgėlių krizė“ yra anaiptol ne pirmoji Europoje. Visais laikais žmonijai buvo būdinga migracija, o paskutiniaisiais metais susiklosčiusią situaciją derėtų vertinti kritiškai, atsiriboti nuo žodžio „krizė“. | - | 35 |
| 18. | Prof. Egdūno Račiaus paskaita-diskusija „Emigraciją skatinantys procesai“ | 2016-10-27 | Vilniaus miesto savivaldybės centrinėje bibliotekoje spalio 27 d. įvyko VDU profesoriaus, islamo tyrinėtojo ir religijotyrininko Egdūno Račiaus paskaita ,,Emigraciją skatinantys socio-politiniai procesai Vidurio Rytuose‘‘.Pasibaigus paskaitai vyko diskusija, kurios metu renginio svečiai pateikė jiems rūpimus klausimus, susijusius su Vidurio Rytais – ar įmanoma atvykėlių iš Vidurio Rytų integracija Europoje, iš kur pas žmones atsiranda nepagrįstos baimės atvykėlių atžvilgiu ir t.t. Profesorius noriai gvildeno iškeltus klausimus ir pasidalino savo nuomone, kurią formavo daug metų tyrinėjama sritis ir įgyjamos naujos patirtys. | - | 40 |
| 19. | Šiaurės šalių bibliotekų savaitė | 2016-11-14-20 d.d. | 2016 m. lapkričio 14 – 20 d. vyko kasmetinė Šiaurės šalių bibliotekų savaitė, kurios metu sutartu laiku tūkstančiuose Šiaurės ir Baltijos šalių bibliotekų, mokyklų, ikimokyklinio ugdymo ir kt. kultūros ir švietimo įstaigų vyko Šiaurės šalių literatūros skaitymai, įvairūs renginiai. VMSCB ir Naujosios Vilnios, Kalvarijų, Justiniškių, Tomo Zano, „Saulutės“, Grigiškių, Karoliniškių bibliotekose vyko Šiaurės šalių autorių knygų vaikams ir suaugusiems skaitymai, viktorinos apie Šiaurės šalis. | - | Bibliotekų renginiuose apsilankė 1200 lankytojų. |

Šioje ataskaitoje apžvelgti labiau įsimintini 2016 m. viešųjų bibliotekų sistemos renginiai. Visas bibliotekų renginių sąrašas – **priede Nr. 1**. Visi Vilniaus m. savivaldybės centrinės bibliotekos ir jos padalinių renginiai, bei veiklos – lankytojams nemokami.

1. **2016 Metais VYkĘS BENDRADARBIAVIMAS su KITOMIs ĮStaigomis, INSTITUCIJOMIS, TaRPTAUTINĖMIS ORGANIZACIJOMIs, UŽSIENIO PARTNERIAis Ir kt.**

2016 m. Vilniaus m. savivaldybės centrinės bibliotekos (VMSCB) viešųjų bibliotekų tinklo bibliotekos bendradarbiavo su: seniūnijomis, miesto mokyklomis, darželiais, neformalaus ugdymo organizacijomis, nevyriausybinėmis organizacijomis, Lietuvos edukologijos universitetu, Mykolo Romerio universitetu, Vilniaus universitetu, Medardo Čioboto trečiojo amžiaus universitetu, draugija „Vilniaus Bočiai“, Lietuvos kūrybinių industrijų asociacija, VšĮ Vilniaus festivaliai, VšĮ Vilniaus knygų mugė, UAB Gluk media, asociacija „Langas į ateitį“, VšĮ Robotikos mokykla, Lietuvos savivaldybių viešųjų bibliotekų asociacija, Lietuvos bibliotekininkų draugija, Lietuvos regionų bibliotekų asociacija, Vroom.lt, Vilniaus Socialinės paramos centras, VšĮ Romų visuomenės centras, asociacija „Mūsų nameliai“, Lietuvos viešosiomis ir mokslinėmis bibliotekomis, Lietuvos nacionaline M. Mažvydo biblioteka. 2016 m. buvo tęsiamas bendradarbiavimas su Rygos miesto centrine biblioteka (Latvija), Kranj miesto viešąja biblioteka (Slovėnija), Tarptautine viešųjų bibliotekų asociacijų federacija IFLA, EPALE tarptautine suaugusiųjų švietimo platforma.

2016 m. spalio mėn. bibliotekoje lankėsi Rygos centrinės bibliotekos (Latvija) direktorė Dzidra Šmita ir pavaduotoja Doloresa Veilande. Vizito metu direktorei Rimai Gražienei buvo įteiktas Rygos miesto mero padėkos raštas, kuriame dėkojama už ilgametį, profesionalų bendradarbiavimą, dviejų Baltijos sostinių kultūrinę plėtrą ir sveikinama su 15-os metų bibliotekų bendradarbiavimo jubiliejumi.

Bendradarbiaujama organizuojant renginius, dalyvaujant projektinėje veikloje bei keičiantis gerąja patirtimi ir darbuotojų vizitais.

**VI. PROJEKTINĖ VEIKLA**

|  |  |  |  |  |
| --- | --- | --- | --- | --- |
| **Eilės Nr.** | **Projekto pavadinimas** | **Projekto vykdymo laikotarpis** | **Trumpas projekto aprašymas/**  **projekto partneriai** | **Projekto įgyvendinimui gautos Vilniaus miesto savivaldybės/**  **ES fondų/ kitos projekto finansavimo lėšos** |
| 1. | **360 °** | 2016 m. vasario 1 d. – 2016 m. lapkričio 30 d. | Virtualios realybės pagal lietuvių autorių kūrinius akinių instaliacija bibliotekoje, projekto produkto pristatymai visuomenei. Tai Lietuvos kultūros tarybos dalinai finansuotas skaitymo skatinimo projektas, kuriame pasitelkiamos naujausios technologijos, siekiant naujoviškai pristatyti lietuvių literatūros klasiką. Projekto metu bibliotekoje instaliuoti virtualios realybės akiniai, kuriuos užsidėjus tarp pažįstamų VMSCB Skaitytojų aptarnavimo skyriaus lentynų galims susitikti su žymiais lietuvių literatūros personažais. Tai ir prabangiu liftu važinėjantis Garšva, iš Antano Škėmos romano „Balta drobulė“, ir Anykščių šilelyje vaikštantis Antanas Baranauskas, ir tarp knygų pasislėpęs Pinčiukas, aprašytas „Baltaragio malūne“. Projekto vykdytojas: VMSCB Skaitytojų aptarnavimo skyrius, Žirmūnų g. 6 | Konkursą skelbė ir lėšas skyrė Lietuvos kultūros taryba. Projekto įgyvendinimui skirta **6700** eurų. |
| 2. | **Priimti Negalima Grįžti** | 2016 m. rugpjūčio 1 d. – 2016 m. gruodžio 5 d. | Projektu „Priimti Negalima Grįžti“ Vilniaus miesto savivaldybės centrinė biblioteka (VMSCB) siekė veikti kaip bendruomenės susibūrimo, kultūros ir informacijos sklaidos centras. Projekto tikslas – keisti požiūrį į pabėgėlių socialinės integracijos procesus, organizuojant viešas diskusijas ir užtikrinant patikrintos informacijos sklaidą. Projektas buvo įgyvendinamas 4 VMSCB padaliniuose: Antakalnio, Pilaitės, Karoliniškių bibliotekose ir centrinėje bibliotekoje. Projekto įgyvendinimo metu surengtos skirtingų pranešėjų diskusijos ir interaktyvūs mokymai: dr. Karolio Žibo paskaita-diskusija „Prieglobstis ir pabėgėlių srautai Europoje ir pasaulyje: ką mes žinome?“. Karolis Žibas – dėstytojas Vytauto Didžiojo universitete, mokslo darbuotojas „Etninių tyrimų institute“ bei „Lietuvos socialinių tyrimų institute“, nevyriausybinės organizacijos Diversity Development Group direktorius. Paskaita-diskusija vyko VMSCB Antakalnio bibliotekoje. VDU profesoriaus, islamo tyrinėtojo ir religijotyrininko Egdūno Račiaus paskaita ,,Emigraciją skatinantys socio-politiniai procesai Vidurio Rytuose“ VMSCB centrinėje bibliotekoje. Režisierės Aistės Ptakauskės filmo „Pasaulio virtuvė“ peržiūra ir diskusija VMSCB Karoliniškių bibliotekoje. Prieš filmą režisierė A. Ptakauskė vedė interaktyvius mokymus apie dialogo paieškas tarp skirtingų kultūrų ir patirčių žmonių. Šių mokymų metu lektorė žaidimo forma iškėlė klausimą, kas yra įsitikinimas ir renginio dalyviai kaip įmanoma tiksliau stengėsi apibūdinti šią sąvoką. Lietuvos Carito atstovės Ilmos Skuodienės paskaita „Prieglobstį gavusių užsieniečių socialinės integracijos modelis Lietuvoje“ VMSCB Pilaitės bibliotekoje. Ilma Skuodienė – Vilniaus arkivyskupijos Caritas Užsieniečių integracijos programos vadovė. Projekto vykdytojas: VMSCB Skaitytojų aptarnavimo skyrius, Žirmūnų g. 6 | Konkursą skelbė ir lėšas skyrė Lietuvos kultūros taryba. Projekto įgyvendinimui skirta **1500** eurų. |
| 3. | **Vilnius GO** | 2016 m. gegužės 2 d. – 2016 m. gruodžio 5 d. | Projekto metu buvo sukurta mobilioji aplikacija „VilniusGO“, kurią galima nemokamai atsisiųsti turintiems mobilųjį Android tipo telefoną. Sukurtas programėlės dizainas ir atlikti programavimo darbai.  Taip pat bendradarbiaujant su partneriais buvo surinkta, susisteminta ir paruošta tekstinė medžiaga apie lankytinus Vilniaus gamtinius, kultūrinius ir istorinius objektus bei parengta vaizdinė medžiaga. Visa tai perkelta į programėlės duomenų bazę. Projektas viešintas spaudoje, viešose vietose, pakabinus plakatus ir pristatinėjant ją renginiuose studentams ir bibliotekos darbuotojams. Specialiai programėlei, reklaminiais tikslais buvo sukurtas internetinis puslapis [www.vilniusgo.lt](http://www.vilniusgo.lt) Projekto vykdytojas: VMSCB Skaitytojų aptarnavimo skyrius ir VMSCB Bibliografijos-informacijos skyrius, Žirmūnų g. 6 | Konkursą skelbė ir lėšas skyrė Lietuvos kultūros taryba. Projekto įgyvendinimui skirta  **11 000** eurų. |
| 4. | **Mes Knygų s@loje** | 2016 m. sausio 2 d. – 2016 m. lapkričio 20 d. | Projekto partneriai: Mykolo Romerio universitetas, Vilniaus apskrities Adomo Mickevičiaus viešoji biblioteka, Radviliškio rajono savivaldybės viešoji biblioteka, Utenos A. ir M. Miškinių viešoji biblioteka, Vilniaus miesto Antakalnio vaikų socialinės globos namai, Vaikų ir jaunimo dienos centras „Mūsų nameliai“.  Projekto naudos gavėjai: Lazdijų rajono savivaldybės viešoji biblioteka ir Zarasų rajono savivaldybės viešoji biblioteka. Vilniaus miesto savivaldybės centrinė biblioteka įgyvendino projektą „Mes knygų s@loje“. Tai virtualios biblioterapijos projektas, kuriuo siekiama stiprinti socialiai pažeidžiamų vaikų ir jaunimo psichinę sveikatą. Nors psichologijos pasaulyje egzistuoja daugybė biblioterapijos taikymo būdų, virtuali biblioterapija išbandoma pirmą kartą. Vaikai ir jaunimas dalyvavo virtualiuose susitikimuose, kurių metu, kartu su profesionaliais psichologais, buvo skaitomi trumpi tekstai ir diskutuojama apie aktualias problemas, kurias tie tekstai atspindi. Kiekvienas dalyvis taip pat galėjo susikurti savo veikėją – “avatarą“. Buvo organizuotos fokus grupės, kurios mums padėjo išsiaiškinti, jog kontaktinė biblioterapija jaunos auditorijos nedomina taip stipriai, kaip virtualioje realybėje vykstantys užsiėmimai. Projekto veiksmai vyko 6 VMSCB padaliniuose (Antakalnio, Karoliniškių, Pilaitės, Naujosios Vilnios, „Saulutės“, Tomo Zano bibliotekose), bei Utenos, Radviliškio, Zarasų, Lazdijų, Vilniaus apskrities Adomo Mickevičiaus viešosiose bibliotekose. | Konkursą skelbė Lietuvos Nacionalinė biblioteka, kartu su Lietuvos kultūros ministerija vykdydama projektą „Bibliotekos pažangai 2“.  Projekto finansavimui skirta  **45 122** eurai |
| 5. | **Atvirumo s@la bibliotekoje** | 2016 m. rugpjūčio 1 d. – 2016 m. lapkričio 30 d. | Projekto tikslas: kompiuterinio raštingumo įgūdžių stiprinimas naudojant e-biblioterapinį žaidimą, socialinėje rizikoje esantiems vaikams ir suaugusiems jų šeimų nariams. Projekto partneriai: Utenos A. ir M. Miškinių viešoji biblioteka, Radviliškio rajono savivaldybės viešoji biblioteka. Projektas „Atvirumo s@la bibliotekoje“ – unikalaus eksperimentinio projekto „Mes knygų s@loje“ tęsinys. Projekto metu Vilniaus m. centrinėje, Naujosios Vilnios, Karoliniškių, Radviliškio ir Utenos bibliotekose buvo suformuotos suaugusiųjų ir vaikų grupės, kurių dalyviai galėjo išbandyti dešimt 40 min. trukmės virtualios biblioterapijos seansų. Spalio-gruodžio mėn., kartą per savaitę virtualioje erdvėje nuotoliniu būdu buvo skaitomi aktualūs literatūros tekstai, kuriuose aprašomos visiems mums pažįstamos gyvenimiškos situacijos, problemos. Šių tekstų pagrindu profesionalus psichologas inicijavo dialogą tarp grupės narių, moderavo virtualias diskusijas. Kiekvienas grupės dalyvis turėjo savo asmeninį „avatarą“, užtikrinantį dalyvių anonimiškumą ir diskusijoms atviresnę aplinką. | Konkursą skelbė ir finansavo Lietuvos Respublikos kultūros ministerija. Projekto vykdymui skirta **17 000 eurų** |
| 6. | **Kultūrų dialogas vienija: programa romų vaikams ir jaunimui** | 2016 m. vasario 22 d. – 2016 m. lapkričio 21 d. | Kultūrų pažinimo ir socializacijos programa Kirtimų taboro romų vaikams ir jaunimui. Per kultūrų pažinimo užsiėmimus žiūrimi trumpametražiai filmai, atspindintys skirtingų tautų kultūras vėliau su psichologu diskutuojama grupėje apie skirtumus ir panašumus, stereotipus. Refleksijos piešiamos ir atvaizduojamos per šokio judesius. Projekto vykdytojas: VMSCB Naujosios Vilnios biblioteka, Gerovės g. 1 | Konkursą skelbė ir lėšas skyrė Lietuvos kultūros taryba. Projekto įgyvendinimui skirta  **4500 eurų.** |
| 7. | **Mokėti kalbą – pažinti Lietuvą** | 2016 m. rugpjūčio 1 d. – 2016 m. lapkričio 30 d. | Suaugusiųjų kitataučių valstybinės kalbos mokymosi programa (naudojama neformalaus mokymosi metodika). Projekto vykdytojas: VMSCB Naujosios Vilnios biblioteka, Gerovės g. 1 | Konkursą skelbė ir lėšas skyrė Lietuvos kultūros taryba. Projekto vykdymui skirta **2 000 eurų** |
| 8. | **„Mano kambarėly keturios kėdutės...“** | 2016 m. vasario 25 d. – 2016 m. lapkričio 30 d. | Programa, skirta vaikams ir paaugliams iš socialiai silpnų šeimų susikurti savo personalinę „erdvę“ tokią, kokią ją įsivaizduoja, naudojant įvairias meno technikas. Projekto vykdytojas: VMSCB Naujosios Vilnios bibliotekos vaikų ir jaunimo dienos centras „Mūsų nameliai“, Gerovės g. 1 | Konkursą skelbė ir lėšas skyrė Lietuvos kultūros taryba. Projekto vykdymui skirta **5 000 eurų** |
| 9. | **Psichosocialinės paslaugos vaikų ir jaunimo dienos centro „Mūsų nameliai“ lankytojams ir jų šeimoms** | 2016 m. sausio 2 d. – 2016 m. gruodžio 30 d. | Kompleksinių socialinių – psichologinių ir sociokultūrinių paslaugų teikimas dienos centro „Mūsų nameliai“ lankytojams vaikams ir jų šeimų nariams, stiprinant ir palaikant šeimą, taikant neformalaus socialinių/psichologinių įgūdžių ugdymo ir mokymo modelį vaikams ir jų šeimoms. Projekto vykdytojas: VMSCB Naujosios Vilnios bibliotekos vaikų ir jaunimo dienos centras „Mūsų nameliai“, Gerovės g. 1 | Konkursą skelbė ir lėšas skyrė Lietuvos Respublikos Socialinės apsaugos ir darbo ministerija. Projekto vykdymui skirta **14 500 eurų** |
| 10. | **Drauge į vasarą** | 2016 m. liepos mėn. | Vasaros stovykla vaikams. Kalbinio pobūdžio, anglų kalbos įgūdžių stiprinimui. Projekto vykdytojas: VMSCB Naujosios Vilnios bibliotekos vaikų ir jaunimo dienos centras „Mūsų nameliai“, Gerovės g. 1 | Konkursą skelbė ir lėšas skyrė Vilniaus m. savivaldybės administracija. Projekto vykdymui skirta **300 eurų** |
| 11. | **Pažįstamas ir nepažįstamas Vilnius 2** | 2016 m. vasario 2 d. – 2016 m. lapkričio 30 d. | Renginių ciklas: garsiniai skaitymai, susitikimai, ekskursijos, išvykos, viktorinos, kūrybinės užduotys ir kūrybiniai užsiėmimai, vasaros stovykla, parodos VMSCB „Saulutės“ bibliotekos lankytojams vaikams. Projekto vykdytojas: VMSCB „Saulutės“ biblioteka, Žirmūnų g. 2 | Konkursą skelbė ir lėšas skyrė Lietuvos kultūros taryba. Projekto vykdymui skirta **4 200** eurų |
| 12. | **Pasauliu netikiu, o pasaka - tikiu** | 2016 m. lapkričio mėn. | Projektas skirtas ugdyti vaikų dorinį elgesį, prieraišumą tėviškei, pagarbą gamtai, skatinti mažuosius skaityti, fantazuoti bei kūrybiškai mąstyti. Projekto vykdymo metu organizuoti garsiniai pasakų skaitymai, bei šešėlių teatro užsiėmimai.  Projekto vykdytojas: VMSCB Pilaitės biblioteka, Nidos g. 2 | Konkursą skelbė ir lėšas skyrė Vilniaus miesto savivaldybės Švietimo, kultūros ir sporto departamento Kultūros skyrius. Projekto vykdymui skirta **200 eurų** |
| 13. | **Kuriantys lazdyniečiai** | 2016 m. lapkričio-gruodžio mėn. | Projekto tikslas – telkti ir vienyti vyresniojo amžiaus bei socialinės atskirties Lazdynų bendruomenės žmones, integruoti juos į visuomeninį, informacinį, kultūrinį, socialinį gyvenimą, tobulinant jų aptarnavimo kokybę bei mažinant informacinę, kultūrinę ir socialinę atskirtį. Projekto vykdymo metu organizuotos 3 Lazdynų mikrorajono gyventojų dailės darbų parodos VMSCB Lazdynų bibliotekoje. Projekto vykdytojas: VMSCB Lazdynų biblioteka, Lazdynų g. 4-46 | Konkursą skelbė ir lėšas skyrė Vilniaus miesto savivaldybės Švietimo, kultūros ir sporto departamento Kultūros skyrius. Projekto vykdymui skirta **300 eurų** |
| 14. | **Karoliniškių biblioteka – bendruomenės traukos ir meninės saviraiškos centras** | 2016 m. lapkričio-gruodžio mėn. | Renginių, parodų ir edukacinių užsiėmimų ciklas Karoliniškių mikrorajono gyventojams. Bendrose veiklose, vykusiose bibliotekoje, dalyvavo Karoliniškių bendruomenės atstovai iš įvairių bendruomenės grupių. Renginiuose dalyvavo ir jaunimas, ir vidutinio amžiaus žmonės, ir žmonės su negalia. Bibliotekos renginiuose apsilankė beveik 1000 lankytojų, biblioteka tapo ypatinga susibūrimų vieta, literatūrinių renginių metu buvo skatinama skaityti, naujai atrasti ryšį su literatūra. Projekto vykdytojas: Karoliniškių biblioteka, A.J. Povilaičio g. 20 | Konkursą skelbė ir lėšas skyrė Vilniaus miesto savivaldybės Švietimo, kultūros ir sporto departamento Kultūros skyrius. Projekto vykdymui skirta **1500 eurų** |

**VII. ĮSTAIGOJE VEIKIANTYS MĖGĖJŲ MENO MENO KOLEKTYVAI, BŪRELIAI, KLUBAI IR KITA EDUKACINĖ VEIKLA**

VMSCB Kalvarijų bibliotekoje (Kalvarijų g. 29) veikia senjorų klubas „Įkvėpimas“. Klubo veiklos tikslai: skatinti vyresnio amžiaus žmonių užimtumą, aktyvų laisvalaikį, turiningą bendravimą, mažinti vienišumą, uždarumą, atskirtį nuo visuomenės. Klubo veiklos formos: literatūrinės popietės, teminiai vakarai, paskaitos, diskusijos, susitikimai su įvairiais literatais (poetais, rašytojais, žurnalistais).

VMSCB Justiniškių bibliotekoje (Justiniškių g. 62a) veikia senjorų klubas „Palaima“. Klubo veiklos tikslai: suteikti galimybę bendruomenės nariams susipažinti ir bendrauti; sudaryti erdvę kurti ir dalintis patirtimi, žiniomis ir gebėjimais; sudaryti sąlygas aktyviai ir prasmingai leisti laisvalaikį; skatinti sveiką gyvenseną sau ir šalia esančiam, padėti sudėtingoje situacijoje. Klubo veiklos formos: rengti eilinius klubo susirinkimus veiklos iniciatyvų, susitikimų bei darbų svarstymui ir organizavimui; organizuoti kūrybos vakarus, edukacinius užsiėmimus, rengti parodas bei kitus renginius; pensinio amžiaus žmonių poilsio ir užimtumo organizavimas.

VMSCB Skaitytojų aptarnavimo skyriuje (Žirmūnų g. 6) veikia senjorų klubas „Versmė“. Klubo veiklos tikslai: suburti bendruomenės senjorus, suteikti jiems galimybę įdomiai ir prasmingai praleisti laiką. Klubo veiklos formos: teminiai vakarai, paskaitos, susitikimai, literatūrinės ir muzikinės popietės. Klubo devizas: „Gyventi – tai nereiškia kvėpuoti, tai reiškia veikti. Ne tas ilgiausiai gyvena, kuriam daugiausia metų, o tas, kuris labiau už kitus jautė gyvenimą“ – Žanas Žakas Ruso. Būtent šie žodžiai padiktavo senjorų klubo pavadinimą. „Versmė“ – tai vieta, iš kur trykšta vanduo, o senjorų klubas – tai vieta kur galima pasisemti naujų žinių, išgirsti įvairių nuomonių, diskutuoti, bendrauti. Kodėl senjorų klubas įkurtas bibliotekoje? Todėl, kad biblioteka – atvira ir draugiška visoms amžiaus grupėms. Klubas atviras visiems bendruomenės senjorams ir bibliotekos lankytojams.

VMSCB Naujosios Vilnios bibliotekoje veikia vaikų ir jaunimo dienos centras „Mūsų nameliai“. Dienos centro misija: įtakoti teigiamus socialinius pokyčius Naujosios Vilnios mikrorajone, atstovauti ir ginti socialiai silpnos bendruomenės dalies narių – vaikų ir suaugusiųjų – interesus; teikti socialinę, mokymo, informacinę ir kultūrinę paramą socialinės rizikos grupės vaikams ir jų šeimoms. Dienos centrą lanko 40 vaikų ir paauglių iš socialiai silpnų ir socialinės rizikos šeimų. 2016 m.

VMSCB Bibliografijos-informacijos skyriuje 2016 m. buvo organizuoti kompiuterinio raštingumo kursai bibliotekų vartotojams, kursus lankė ir draugijos „Vilniaus Bočiai“ nariai senjorai. . Buvo mokoma pagal programą „Naudojimasis kompiuteriu“: darbas su Microsoft Word 2010 programa; teksto tvarkymas; darbas su dokumentu; interneto pradžiamokslis; elektroninis paštas; sauga internete; paieška Google. Vyko mokymai pažengusiems:

Elektroninė bankininkystė.

Paieška LIBIS (Lietuvos integrali bibliotekų informacijos sistema) paieškų sistemoje.

Sauga internete.

Elektroninės paslaugos internete.

Darbas su programa Skype.

Socialinis tinklas Facebook.

Šeimos genealogija.

Registracija pas gydytoją.

Per 2016 m. VMSCB ir padaliniuose kompiuterinio raštingumo pradmenų buvo apmokyti **1430** bibliotekų vartotojų.

VMSCB mokymų klasėje vyko kursai jaunuoliams nuo 16 m. Jų metu dalyviai sužinojo apie e. žurnalistiką ir kaip veikia interneto radijas, išmoko įvaldyti įrankius, skirtus naujienų sklaidai internetu, filmukų kūrimo pagrindus, tobulino filmavimo ir vaizdo įrašų montavimo įgūdžių. Sukurti darbai buvo patalpinti interneto svetainėje, kurią dalyviai susikūrė su ,,WordPress‘‘ puslapių kūrimo platforma.

VMSCB Naujosios Vilnios bibliotekoje visus 2016 m. vyko anglų kalbos mokymosi užsiėmimai 40-čiai vaikų ir paauglių.

**VIII. DARBUOTOJAI**

|  |  |  |  |
| --- | --- | --- | --- |
| **Kultūros ir meno darbuotojai** | | **Kiti darbuotojai** | |
| Etatų skaičius | Darbuotojų skaičius | Etatų skaičius | Darbuotojų skaičius |
| 128 | 121 | 37,25 | 22 |

2016 m. 20 VMSCB darbuotojų dalyvavo Vilniaus apskrities Adomo Mickevičiaus viešosios bibliotekos organizuotuose mokymuose regiono bibliotekininkams (temos: „Elektroninės paslaugos bibliotekose“, „Naujos technologijos ir edukacijos sprendimai“, „Dokumentų vertės nustatymas. Propagandinio turinio nustatymas. Šiuolaikinė cenzūra“, „Vaikų skatinimas skaityti“, „Bibliotekos renginių organizavimas“). Tarptautinėje IFLA konferencijoje Kolambuso mieste (JAV) dalyvavo skaitytojų aptarnavimo skyriaus vedėja Tautvilė Jurgelevičienė ir rinkodaros vadybininkė Julija Glosaitė. Šių metų kongreso tema buvo Ryšiai. Bendradarbiavimas. Bendruomenės. Darbuotojos iš konferencijos parsivežė naudingų patirčių bei naujų įspūdžių ir pristatė projektą „Mes Knygų s@loje“, VMSCB direktorė Rima Gražienė ir direktorės pavaduotoja Simona Žilienė dalyvavo Rygos miesto savivaldybės centrinės bibliotekos jubiliejinėje konferencijoje „Rygos centrinei bibliotekai – 110“ ir pristatė Vilniaus m. savivaldybės centrinės bibliotekos projektus. 8 VMSCB darbuotojai dalyvavo Lietuvos regionų bibliotekų asociacijos surengtuose mokymuose-diskusijose „Skaitymas gerovei vyresniame amžiuje“, Pernu viešojoje bibliotekoje (Estija) ir Vilniaus m. savivaldybės centrinėje bibliotekoje. 30 VMSCB darbuotojų dalyvavo asociacijos „Langas į ateitį“ surengtuose mokymuose „Saugus internetas“. 6 VMSCB darbuotojai dalyvavo projekto „Bibliotekos pažangai 2“ (Nacionalinė Martyno Mažvydo biblioteka) mokymuose, skirtuose viešųjų bibliotekų veiklos strategijos kūrimui, inovatyvių idėjų generavimui, bibliotekų sėkmės istorijų viešinimui. Skaitytojų aptarnavimo skyriaus vedėja Tautvilė Jurgelevičienė ir direktorės pavaduotoja Simona Žilienė dalyvavo Rygoje vykusioje konferencijoje ,,Library Services for refugees‘‘ ir skaitė pranešimą apie bibliotekų darbą su pabėgėliais. Direktorės pavaduotoja Simona Žilienė ir vyr. bibliotekininkė Justina Vinikaitė dalyvavo Birštone vykusioje Šiaurės ir Baltijos šalių konferencijoje „Skaitanti visuomenė: paradigmų kaita XXI amžiuje“. 2016 m. 40-čiai VMSCB darbuotojų buvo organizuoti mokymai „Bibliotekininko etika“, „Suaugusiųjų švietimo platforma EPALE“, mokymus vedė Vilniaus universiteto Komunikacijos fakulteto lektorė dr. Zinaida Manžuch. 2016 m. birželio mėn. bibliotekininkė Laura Kavaliauskaitė ir vyr. bibliotekininkė Justina Vinikaitė dalyvavo mokymuose Generation0101 Rijekoje (Kroatija), kur turėjo galimybę prisidėti prie video filmukų kūrimo ir įgyti naudingos bei įdomios patirties.

**IX. LĖŠOS**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Vilniaus miesto savivaldybės (steigėjo**  **(-ų)) skirtos lėšos (Eur)** | | | | | **Įstaigos gautos lėšos (Eur)** | | | | |
| **Su darbo užmokesčiu susijusius lėšos** | | Įstaigos išlaikymui | Veiklai | **Iš viso** | Pajamos už teikiamas paslaugas | Lėšos, gautos projektų įgyvendinimui | Rėmėjų skirtos lėšos | Kitos lėšos | **Iš viso** |
| Darbo užmokesčiui | Mokesčiams (Sodra, Garantinis fondas ir kt.) |
| 1 080, 000 | 387,200 | 179,700 | 36,400 | 1 646, 900 | 1,132 | 113,822 | - | - | 114,954 |

**X. ĮSTAIGOS RENGINIŲ/VEIKLOS VIEŠINIMAS**

Vilniaus m. savivaldybės centrinės bibliotekos ir jos padalinių veikla viešinama įvairiais informaciniais kanalais. Išsami informacija apie biblioteką – tinklapyje [www.vcb.lt](http://www.vcb.lt) , biblioteka ir jos padaliniai aktyviai viešina savo veiklas socialiniuose tinkluose Facebook, Instagram, YouTube, Pinterest.

**Straipsniai spaudoje apie bibliotekos ir jos padalinių veiklą 2016 m.**

1. Atsinaujinusi Nacionalinė biblioteka: viltys ir lūkesčiai :[pokalbis su NB darbuotojais, kolegomis bibliotekininkais, skaitytojais bei VSCB direktorės pavaduotojos S.Žilienės mintys ] / Vyganto Juozaičio nuotr. // Tarp knygų.- 2016 , Nr. 9, p. 12-14

2. Čičirkaitė, Ieva.Vilnius.Projekto „Mes knygų s@loje“ baigiamasis renginys / Ieva Čičirkaitė// Tarp knygų.-2016, Nr.11, p.38

3. Jaskūnienė, Alina, Naudžiūnienė, Asta. 82-oji IFLA generalinė konferencija: įspūdžiai ir patirtys: [rugpjūčio 13-19 d. 82-oje IFLA konferencijoje JAV buvo minimi VSCB projektus pristatantys plakatai] / Alina Jaskūnienė, Asta Naudžiūnienė //Tarp knygų.- 2016, Nr.11, p.15-19

4. Jurgelevičienė ,Tautvilė.Gamtą ir bibliotekoje pažinsi...:[pokalbis apie VSCB Skaitytojų aptarnavimo sk. vedėja Tautvile Jurgelevičiene] / kalbino Vacys Paulauskas // Žaliasis pasaulis.-2016, kovo 17, p. 2

5. Karoliniškių biblioteka // kn.: Karoliniškės: apie tai, kaip atsirado Karoliniškių gyvenamasis masyvas, seniūnija ir kiti objektai.- V., 2016, p.140-142, iliustr.

6. Kazokaitė, Deimantė.Vaikų bei jaunimo psichinę sveikatą stiprinanti virtuali biblioterapija – ir Utenoje: [apie projektą „Mes knygų s@loje“] / Deimantė Kazokaitė // Utenos diena.-2016,vas. 10, p. 6

7. Kronika.Informacija.Skelbimai:[minimas Vilniaus mero R.Šimašiaus apsilankymas VSCB „Saulutės“ filiale] // Rubinaitis.- 2016, Nr.1(77), p.56

8. Lėka, Aušra, Kiliulienė, Jūratė. Kovo 11-osios piliečiai.L.Kleiza : labdaros išmokė NBA: [minima N.Vilnios vaikus iš sunkių šeimų globojantis bibliotekos vaikų ir jaunimo centras] /Aušra Lėka, Jūratė Kiliulienė; T.Lukšio /“BFL“ nuotr. // Veidas.- 2016, Nr.10, p. 14-19

9. Majorovienė,Virginija. Prancūzė Vilniuje :[ apie prancūzę C.S.Rigaud kartu su aktoriumi A.Dubaka ir šokio meistre K.Kuna pastačiusius spektaklį dienos centre N.Vilnioje ir besistengusius jog sudėtingų šeimų atžalos susidraugautų su romų vaikais iš Kirtimų [str. minimos: N.Vilnios bibliotekos vedėja R.Venskūnienė ir VSCB direktoriaus pavaduotoja S.Žilienė, (Trumpa dosje)] / Virginija Majorovienė ; nuotr. Agnės Gintalaitės, makijažas, šukuosena Julijos Estko // Moteris. - 2016, Nr.4, p. 52-56.

10. Matulienė, Alma: [Karoliniškių bibliotekos vedėja apie poetą, buvusį Knygų rūmų bibliografą G.Iešmantą] / Alma Matulienė // kn.: Karoliniškės: apie tai, kaip atsirado Karoliniškių gyvenamasis masyvas, seniūnija ir kiti objektai.- V., 2016, p.60-61, portr.

11. Meiželytė, Donalda. Donaldos Meiželytės top 10:[apie uolią Lazdynų bibliotekos skaitytoją, dainininkę D.Meiželytę] / Donalda Meiželytė.- Portr. // Žmonės.- 2016, Nr. 48, p.38

12. Pukėnaitė,Viktorija. Seminare – dirbtuvėse rinktos geriausios bibliotekų sėkmės istorijos: [apie sausio 14d. Vilniuje surengtą projektą“Papasakok apie save - būk svarbus“, kuriame 3-ą vietą laimėjo N.Vilnios bibliotekininkų pasakojimas apie veikiantį vaikų ir jaunimo dienos centrą] / Viktorija Pukėnaitė // Tarp knygų.- 2016, Nr.1, p.34

13. Siavris, Edita. Skaitytojus pasitinka ne tik knygos : [pokalbis su Karoliniškių bibliotekos vyr.bibliotekininke R.Paulevičiene] / Edita Siavris // Vak.žinios.- 2016, saus.9, p. 5

14. Poldre, Annika.Lugemine on eakatele teraapia: [VSCB skaitytojų aptarnavimo sk. vedėjos T.Jurgelevičienės pasisakymas biblioterapijos tema Estijoje] / Annika Poldre // Judised. - 2016, Nr.9, p.7

15. Романова - Папечкене Лидия. Выставка народной мастерицы:[apie renginį Justiniškių bibliotekoje]/ Лидия Романова – Папечкене // Обзор.- 2016, Nr.1017.

**Visas publikacijų sąrašas: ataskaitos Priedas Nr. 1**

**XI. IŠVADOS**

1. 2016 m. VSCB bibliotekų veikla palyginti su 2015 m. pakito: bendras sistemos bibliotekų ir lankytojų skaičius padidėjo **24 302** lankytojais, išaugo iš bibliotekų vartotojų skaičius – per metus bibliotekose užsiregistravo **1 000** naujų vartotojų. Tam didelės įtakos turi bendruomenei teikiamos naujos bibliotekų paslaugos arba tobulinamos tradicinės paslaugos, bei bibliotekų vykdoma projektinė veikla, kuri įtakoja bendruomenės žinias apie bibliotekas, formuoja teigiamą visuomenės požiūrį į bibliotekų teikiamas paslaugas.

2. Viešųjų bibliotekų paslaugomis 2016 m. naudojosi daugiausia vaikai ir vyresnio amžiaus žmonės, vartotojų sudėties pokyčių beveik nėra. 30-45 m. vilniečiai rečiau lankosi miesto bibliotekose – šios grupės bendruomenės nariai lengviausiai pasiekiami teikiant virtualias bibliotekų paslaugas, tačiau bibliotekų darbuotojai rengia įvairias programas, kad ir ši bendruomenės grupė taptų bibliotekų lankytojais.

3. Išlieka viešųjų bibliotekų tinklo optimizacijos ir infrastruktūros atnaujinimo poreikis. Planuojama atidaryti nauja biblioteka Šeškinėje, tačiau dar vyksta viešųjų pirkimų procedūros Vilniaus m. savivaldybėje, todėl sudėtinga planuoti kada bus pastatytas naujas daugiafunkcinis centras Šeškinės mikrorajone, kuriame suprojektuotos patalpos naujai Šeškinės bibliotekai – informacijos ir bendruomenės centrui. Būtina renovuoti Pavilnio ir Dzūkų bibliotekų patalpas.

4. Viešosios bibliotekos išlieka svarbios socialiai silpnesniems bendruomenės nariams, ir 2016 m. buvo populiarūs kompiuterinio raštingumo, lietuvių kalbos mokymai – ypač senjorams ir neturintiems darbo vilniečiams.

5. Susidomėjimą bibliotekomis ir jų vykdoma veikla įtakojo ir programa „Bibliotekos pažangai 2“, todėl mūsų bibliotekos projektas „Mes Knygų s@loje“ sulaukė tiek žiniasklaidos, tiek bibliotekų vartotojų dėmesio. Galime daryti prielaidą, kad bibliotekų bendruomenėms svarbios naujos inovatyvios bibliotekų paslaugos. Užbaigę šį projektą ir vykdydami tęstinį projektą „Atvirumo s@la bibliotekoje“ pastebėjome, kad virtualios biblioterapijos paslaugos domina įvairių socialinių grupių bendruomenės narius, biblioteka tampa vieta, kur žmonės ateina pabandyti spręsti sociokultūrines problemas, daugiau sužino apie psichologiją ir skaitymo galimybes, ieškant atsakymų į kasdienių problemų sprendimą. Viešosios bibliotekos Vilniaus mieste bene vienintelės institucijos, teikiančiomis nemokamas sociokultūrines paslaugas miesto bendruomenei. Daliai miesto gyventojų išliekame svarbiais kultūros ir socialinės informacijos centrais.

6. Problematiška situacija kvalifikacijos kėlime – šiuo metu nėra vieningos sistemos, kuri leistų efektyviai kvalifikuoti darbuotojus, kurie įsidarbina bibliotekose neturėdami specialaus ar aukštojo bibliotekinio išsilavinimo. Manome, kad situacija galėtų pagerėti, jeigu Lietuvos Nacionalinė Martyno Mažvydo biblioteka taptų metodikos centru bibliotekininkų kvalifikacijos kėlimui, o Lietuvos kultūros ministerija parengtų bibliotekininkų atestavimo reglamentą, susietą su atlyginimų kėlimu.

Direktorės pavaduotoja Simona Žilienė

tel. 85 262 0292, mob. 8-698-22254

[s.ziliene@vcb.lt](mailto:s.ziliene@vcb.lt)