**VILNIAUS MIESTO SAVIVALDYBĖS ADMINISTRACIJOS**

**ŠVIETIMO, KULTŪROS IR SPORTO DEPARTAMENTO**

KULTŪROS SKYRIAUS KURUOJAMŲ KULTŪROS ĮSTAIGŲ

VEIKLOS ATASKAITOS FORMA

**BIUDŽETINĖS Įstaigos VILNIAUS M. SAVIVALDYBĖS CENTRINĖ BIBLIOTEKA 2017 metų veiklos ataskaita\***

**2018-01-23**

Vilniaus m. savivaldybės centrinės bibliotekos (VSCB) viešųjų bibliotekų sistemoje 2017 m. veikė: veikė 18 viešųjų bibliotekų:

* Centrinė biblioteka (Skaitytojų aptarnavimo skyrius)
* 15 miesto bibliotekų
* 2 vaikų bibliotekos

Miesto bibliotekos:

1. Antakalnio biblioteka (Antakalnio g.49)

2. Dzūkų biblioteka (Dzūkų g.35)

3. Gerosios Vilties biblioteka (Savanorių pr.59)

4. Grigiškių biblioteka (Kovo 11-osios g.28)

5. Jeruzalės biblioteka (Jeruzalės g.27)

6. Justiniškių biblioteka (Justiniškių g.62a)

7. Kalvarijų biblioteka (Kalvarijų g.29)

8. Karoliniškių biblioteka (A. J. Povilaičio g. 20)

9. Lazdynų biblioteka (Erfurto g.4-46/48)

10. Naujamiesčio biblioteka (A. Vivulskio g.27)

11. Naujosios Vilnios biblioteka (Pergalės g.8)

12. Pavilnio biblioteka (Garsioji g.3)

13. Pilaitės biblioteka (Nidos g. 2)

14. Šeškinės biblioteka (Musninkų g.12-37)

15. Tomo Zano biblioteka (Šv. Stepono g.23)

Vaikų bibliotekos:

1. Biblioteka „Papartis“ (Architektų g.220)

2. Biblioteka „Saulutė“ (Žirmūnų g.2)

I. Įstaigoje 2017 metais įvykusių renginių (veiklų) APžvalga

|  |  |  |  |  |  |
| --- | --- | --- | --- | --- | --- |
| **Eilės Nr.** | **Renginio/**  **veiklos pavadinimas** | **Renginio/**  **veiklos data** | **Renginio/**  **veiklos trumpas aprašymas** | **Faktiškai patirtos išlaidos pagal lėšų šaltinius (Eur)**  (Vilniaus miesto savivaldybės, rėmėjų ir kt. lėšos) | **Renginio/**  **veiklos dalyvių skaičius**  **(jei tokių buvo)** |
| 1. | Kazio Bradūno poezijos ir tradicinių dainų vakaras | 2017-02-15 | VSCB Gerosios Vilties bibliotekoje vyko Kazio Bradūno poezijos ir tradicinių dainų vakaras. Poeziją skaitė aktoriai Irena Jankutė ir Salvijus Trepulis. Tradicines dainas atliko folkloro ansamblis „Laukis“, prisiminimais apie tėvą dalinosi poeto dukra Elena Bradūnaitė–Aglinskienė. | - | 30 |
| 2. | Paskaita „Vytautas Didysis: lietuvių valdovas viduramžių Europoje“ | 2017-02-22 | Paskaitą skaitė Vilniaus universiteto istorijos fakulteto Dekanas Prof. dr. Rimvydas Petrauskas. | - | 50 |
| 3. | Nacionalinio diktanto rašymas VSCB | 2017-02-24 | VSCB susirinkę vilniečiai dalyvavo Nacionalinio diktanto rašyme. | - | 55 |
| 4. | Susitikime Vilniaus knygų mugėje! | 2017-02-24 | Vilniaus knygų metu Bibliotekų erdvėje buvo pristatomas VSCB vykdomas pirmasis pasaulyje virtualios biblioterapijos projektas, siūloma išbandyti virtualios realybės akinius. | - | 1 000 |
| 5. | Knygos „Kaip gydo medžiai“ pristatymas VSCB Karoliniškių bibliotekoje | 2017-03-07 | Karoliniškių bibliotekoje (J. Povilaičio g. 20) vyko Daivos Červokienės knygos „Kaip gydo medžiai: Eugenijos Šimkūnaitės ir šiandienos vaistininkų, žolininkų patirtis ir patarimai“ pristatymas ir susitikimas su autore ir gamtos mokslų daktare Živile Lazdauskaite. | - | 40 |
| 6. | Knygos „Paslaptingasis Egiptas“ pristatymas VSCB Grigiškių bibliotekoje | 2017-03-07 | Renginyje dalyvavo knygos autorė Angelina Zaleckaitė, kuri ilgą laiką praleido Egipte: dirbo kelionių vadove, gide, nardymo meistre. | - | 17 |
| 7. | Lietuvių kalbos dienos VSCB Tomo Zano bibliotekoje | 2017-03-09 | Jaunieji bibliotekos lankytojai dalyvavo lietuvių kalbos gramatikos protmūšyje, buvo tikrinamos žinios apie lietuvių autorius bei vaikų literatūrą. | - | 35 |
| 8. | Susitikimas su poetu Vitalijumi Asovskiu VSCB Naujosios Vilnios bibliotekoje | 2017-03-18 | Poetas Vitalijus Asovskis, papasakojo apie save bei pristatė savo kūrybą. | - | 48 |
| 9. | Susitikime VU Karjeros dienose | 2017-03-23 | Vilniaus universiteto Karjeros dienų Kontaktų mugėje Vilniaus centrinė biblioteka lankytojams siūlė nemokamai įsigyti skaitytojo bilietą, galiojantį visos Lietuvos viešosiose bibliotekose;  susipažinti su Vilniaus bibliotekų sistema – kuriose patogiausia mokytis, gausiausia reikiamos literatūros, teikiamos aktualiausios paslaugos;  atrasti bibliotekų fondus, naudingiausią literatūrą. | - | 300 |
| 10. | Knygos „Smurtiniai bajorų nusikaltimai ir bausmės XVIII amžiaus Vilniaus paviete“ pristatymas VSCB | 2017-03-23 | Susitikimas su Lietuvos edukologijos universiteto dėstytoju dr. Domininku Burba, kuriame autorius pristatė savo knygą „Smurtiniai bajorų nusikaltimai ir bausmės XVIII amžiaus Vilniaus paviete“. Pristatyme taip pat dalyvavo Lietuvos edukologijos universiteto dėstytojas doc. dr. Deimantas Karvelis bei Vilniaus istorijos tyrėjas Darius Pocevičius. | - | 85 |
| 11. | Saros Poisson knygos „Grožio mašina“ pristatymas VSCB | 2017-03-30 | Knygos pristatyme dalyvavo knygos autorė ir fotomenininkas Vytautas Suslavičius. | - | 65 |
| 12. | Susitikimas su poetu, vertėju ir poetinės studijos ,,Plejada“ vadovu Georgijumi Počujevu VSCB Naujosios Vilnios bibliotekoje | 2017-04-01 | Poetas pristatė savo kūrybą ir poetinės studijos veiklą Naujosios Vilnios bendruomenei | - | 30 |
| 13. | Susitikimas su sveikatos lektore Daiva Žukauskiene VSCB Naujosios Vilnios bibliotekoje | 2017-04-06 | Renginys besidomintiems santykiais šeimoje. Paskaitos tema – „Bendravimo poreikiai šeimoje“. | - | 20 |
| 14. | Luko Kodžio fotografijų paroda „Lietuvos paukščiai iš arčiau“ VSCB | 2017-03/04-06 | Žemynos gimnazijos IIIf klasės mokinio Luko Kodžio fotografijų paroda „Lietuvos paukščiai iš arčiau“. Parodos autorius mano, kad visi turime pažinti savo kraštą, jo gamtos turtus, jais rūpintis ir saugoti. Lietuvoje sutinkama apie 380 rūšių paukščių. 110 rūšių autorius yra nufotografavęs. | - | 600 |
| 15. | Vaikų piešinių paroda „Istorinis paveikslas“ VSCB „Saulutės“ bibliotekoje | 2017-04-18 | Dailės studijos „Linksmos spalvos“ lankytojų vaikų piešinių paroda „Istorinis paveikslas“ | - | 400 |
| 16. | Susitikimas su gamtos fotografu Mariumi Čepuliu VSCB | 2017-04-19 | Susitikimas su gamtos fotografu Mariumi Čepuliu ir pirmosios jo knygos „Metai: gamtos fotografo dienoraštis“ pristatymas | - | 150 |
|  | **NACIONALINĖS LIETUVOS BIBLIOTEKŲ SAVAITĖS #tuesibiblioteka RENGINIAI:** | | | | |
| 17. | Ginos Viliūnės knygos „Imperatoriaus meilužė“ pristatymas VSCB | 2017-04-24 | Gina Viliūnė jau daug metų domisi gimtojo Vilniaus ir Lietuvos istorija, veda ekskursijas, rašo straipsnius, yra knygų ir istorinių romanų autorė.  **#tuesibiblioteka** | - | 40 |
| 18. | Susitikimas su rašytoja ir vertėja Dalija Epšteinaite VSCB Justiniškių bibliotekoje | 2017-04-24 | Dalija Epšteinaitė gimė Jonavoje. Antrojo pasaulinio karo metais buvo evakuota į Rusijos gilumą. 1945 m. grįžo į Lietuvą. 1954 m. baigė Vilniaus 6-ąją vidurinę mokyklą (dabar Lukiškių). 1961–1965 m. dirbo LRT. 2000–2005 m. almanacho „Žydų muziejus“ sudarytoja ir vyriausioji redaktorė. 2005–2008 m. Valstybinio Vilniaus Gaono žydų muziejus Istorijos skyriaus vedėja. 2010–2012 m. Lietuvos žydų istorijos ir kultūros almanacho „Brasta“ vyriausioji redaktorė ir sudarytoja. Specializuojasi grožinės literatūros vertimuose.  **#tuesibiblioteka** | - | 40 |
| 19. | Susitikimas su rašytoja Irena Buivydaite VSCB Kalvarijų bibliotekoje | 2017-04-26 | Irena Buivydaitė-Kupčinskienė – prozininkė, vertėja. 1977 m. VU baigė anglų kalbą ir literatūrą. Gyvena Alytuje. Dėsto anglų kalbą Alytaus kolegijoje. Per dvidešimt metų pasirodė ne tik vienuolika romanų, bet ir per keturiasdešimt išverstų užsienio autorių knygų (pradedant mafijos kronikų autoriaus Mario Puzo, baigiant jautrių gyvenimiškų istorijų pasakotojos Jodi Picoult).  **#tuesibiblioteka** | - | 30 |
| 20. | Respublikinis vaikų ir moksleivių piešinių konkursas „Lietuvos architektūros perlai“, kurį organizavo VSCB vaikų biblioteka „Saulutė“ kartu dailės studija „Linksmos spalvos“ | 2017-04-26 | **#tuesibiblioteka ,** vaikų piešinių konkursas, skirtas perteikti Lietuvos miestų ir miestelių architektūros paminklų vaizdus, kaip juos mato vaikai ir moksleiviai | - | 300 |
| 21. | Literatūrinis muzikinis vakaras VSCB Justiniškių bibliotekoje | 2017-04-28 | **#tuesibiblioteka** Nacionalinės bibliotekos savaitės proga tradiciškai įvyko skaitytojų susitikimas su vokaliniu instrumentiniu ansambliu „Desidėrija“, kuriam daug metų vadovauja Liudmila Chorošilova. Vakaras prasidėjo daina „Mano Lietuva“, dainos žodžių autorė – L. Chorošilova. Niekas neliko abejingas ir dainai, skirtai tautinėms bendrijoms. Šiltai skaitytojai sutiko dainą „Grįžtu namo“, pritarė dainai ukrainiečių kalba „Smereko“. Ana Samochina, kuri yra Mokytojų namų literatūrinės studijos „Šaltinėlis“ narė, deklamavo eiles ukrainiečių kalba. | - | 45 |
| 22. | Kūrybinio rašymo konkursas "Laiškas Naująjai Vilniai“ VSCN Naujosios Vilnios bibliotekoje | 2017-04-26 | Naujosios Vilnios bendrojo lavinimo mokyklų mokiniams skirtas renginys (konkursas), kurio idėja parašyti laišką išreiškiant savo požiūrį į savo bendruomenę ir jos aplinką kurioje gyvena. **#tuesibiblioteka** | - | 60 |
| 23. | Susitikimas su poetu Vladu Braziūnu ir saksofonistu Petru Vyšniausku VSCB Naujosios Vilnios bibliotekoje | 2017-04-27 | Naujo muzikavimo ir poezijos skaitymo metodo pristatymas vietos bendruomenei.  **#tuesibiblioteka** | - | 65 |
| 26. | Popietė apie bibliotekas „Linksmi klausimai, įdomūs atsakymai“ VSCB Karoliniškių bibliotekoje. | 2017-04-25 | Karoliniškių mokyklų moksleiviai susidomėję klausė pasakojimo apie bibliotekas, jų atsiradimą bei paskirtį, dalyvavo viktorinoje, piešė savo svajonių bibliotekas. **#tuesibiblioteka** | - | 25 |
| 27. | Liudos Matonienės knygos „Vilnius: meilės stotelės. Romantiškasis miesto žemėlapis“ pristatymas VSCB Karoliniškių bibliotekoje | 2017-04-28 | Renginyje dalyvavo knygos autorė L. Matonienė, fotografijų autorė E. Meškonienė, redaktorė J. Tūbelytė-Parvickienė. **#tuesibiblioteka** | - | 30 |
| 28. | Intelektualus žaidimas vaikams „Nuotykiai knygų šalyje“ VSCB Antakalnio bibliotekoje | 2017-04-28 | Vaikams skirtas žaidimas, kuris vyko NBS metu, jame vaikai galėjo išmokti naudotis el. katalogu, susirasti knygą, spėlioti mįsles ir laimėti prizų.  **#tuesibiblioteka** | - | 80 |
| 29. | "Dualizmas. Detalės" – fotografijos paroda VSCB Antakalnio bibliotekoje | 2017-04-23- 2017-05-03 | Aistės Meškauskaitės fotografijos darbų paroda. **#tuesibiblioteka** | - | 300 |
| **NACIONALINĖS BIBLIOTEKŲ SAVAITĖS METU BIBLIOTEKOSE BUVO ORGANIZUOTA VISO: 50 RENGINIŲ, KURIUOSE APSILANKĖ 5 000 LANKYTOJŲ** | | | | | |
| 30. | Gintarės Jankauskienės knygos „Kai atgimsta viltis“ pristatymas VSCB | 2017-05-13 | Vilniaus centrinėje bibliotekoje vyko Gintarės Jankauskienės knygos „Kai atgimsta viltis“ pristatymas. Renginyje dalyvavo knygos autorė Gintarė Jankauskienė, vaisingumo asociacijos psichologė Romena Kačinienė, VšĮ „Vilties glėbyje“ įkūrėja Aistė Viplentienė. | - | 20 |
| 31. | Akcija „Esu laimingas, nes...“ VSCB Tomo Zano bibliotekoje | 2017-06-01 | Birželio 1 d. Tomo Zano bibliotekoje vyko akcija „Esu laimingas, nes“, skirta Tarptautinei vaikų gynimo dienai. | - | 40 |
|  | „Kultūros naktis“ VSCB | 2017-06-16 | Skaitykloje vyko vienos nakties festivalio „Kultūros naktis“ renginys – Juditos Leitaitės koncertas „Vasaros melodijos“. Koncerte taip pat dalyvavo pianistas Jurijus Suchanovas bei smuikininkė Paulina Daukšytė. | - | 150 |
|  | Poezijos knygos „Sielos planeta“ pristatymas VSCB Kalvarijų bibliotekoje | 2017-06-15 | Birželio 15 d. Kalvarijų bibliotekoje (Kalvarijų g. 29) vyko susitikimas su poete Laima Žvirblyte-Jankauskiene, kuri skaitė savo poeziją ir pristatė savo naują poezijos knygą „Sielos planeta“. | - | 20 |
|  | Sostinės dienos 2017 | 2017-09-01/03 | Jau antrus metus iš eilės Vilniaus centrinė biblioteka su vilniečiais sveikinosi Sostinės dienose, Dūzgiančiame Gedimino prospekte. Buvo pristatomos viešųjų bibliotekų paslaugos. | - | 1200 |
|  | Skaitymo iššūkis VSCB „Saulutės“ bibliotekoje | 2017-09-12 | Vaikų bibliotekos „Saulutė“ skaitytojai priėmė skaitymo iššūkį ir beveik tris mėnesius varžėsi, kas daugiau knygų perskaitys. | - | 45 |
|  | Festivalis „Ne-miegantys rajonai“ | 2017-09-13 | Tuskulėnų rimties memorialiniame parke vyko jau tradiciniu tapęs festivalis „Ne-miegantys rajonai“, kuriame dalyvavo ir Vilniaus centrinė biblioteka. Renginio dalyviai turėjo galimybę išmėginti virtualią realybę, susipažinti su bibliotekos mobiliosios aplikacijos „VilniusGO“ galimybėmis, dalyvauti knygų mainuose. | - | 100 |
|  | Knygos „Išdavystė. Markulio dienoraščiai pristatymas“ VSCB | 2017-10-04 | Spalio 4 d. Vilniaus centrinėje bibliotekoje vyko dr. Arvydo Anušausko knygos „Išdavystė. Markulio dienoraščiai pristatymas“ | - | 45 |
|  | „Šeštadienis – šeimos diena“ VSCB Naujosios Vilnios bibliotekoje | 2017 m. spalio 6 d. – gruodžio 2 d | Naujosios Vilnios biblioteka 2017 m. spalio 6 d. – gruodžio 2 d. vykdė unikalų renginių ciklą, skirtą turiningam laisvalaikio praleidimui šeimoje.  Biblioteka kvietė į nemokamus edukacinius, aktyvius lavinamuosius, meninius užsiėmimus skirtus visai šeimai. Veiklas vykdė įvairių meno krypčių specialistai, užsiėmimus vaikams ir tėvams vedė profesionalūs psichologai.  Renginių ciklą sudarė: interaktyvios paskaitos, šeimos dienos renginiai, „Mainų turgelio“ renginiai. **Viso: 10 renginių** | - | 370 |
|  | **LR Prezidentės Dalios Grybauskaitės vizitas ir akcijos ,,Knygų Kalėdos" atidarymas VSCB Antakalnio bibliotekoje** | 2017-11-15 | LR Prezidentė Dalia Grybauskaitė apsilankė Antakalnio bibliotekoje, kur susitiko su skaitytojais ir bibliotekos darbuotojais, bendravo su ‚Būtybių knygos“ autore Kotryna Zyle, bei knygos pristatyme dalyvavusiais vaikais. Šalies vadovė pakvietė visus Lietuvos žmones šiemet jau 7-ąjį kartą vyksiančios „Knygų Kalėdų“ akcijos metu dovanoti naujas knygas savo bibliotekoms | - | 50 |
|  | Knygos „Kūrėjų pėdsakais“ pristatymas VSCB Lazdynų bibliotekoje | 2017-12-27 | Lazdynų bibliotekoje vyko knygos „Kūrėjų pėdsakais“ XVI tomo (skirtas Seinų ir Suvalkų krašto kūrėjams) pristatymas. Savo knygas pristatė pats knygos autorius, 2015 m. Kalbos premijos laureatas, 2018 m. Nacionalinės meno ir kultūros premijos nominantas, filologas, ilgametis Lazdynų „Minties“ gimnazijos lietuvių kalbos ir literatūras mokytojas ekspertas, kultūros istorikas Benjaminas Kondratas. | - | 18 |
|  | Knygelių apie sveiką gyvenseną gamyba VSCB Šeškinės bibliotekoje | 2017-12-08 | Šeškinės bibliotekoje (Musninkų g. 12-37) lankėsi Žemynos progimnazijos trečiokai, kurie karpė, lankstė, mokėsi patys pasigaminti knygeles. Visi labai džiaugėsi darbo rezultatu – knygele apie sveiką gyvenseną.  Knygeles „Gripas“, „Švara ir tvarka“, „Dantukų miestelis“, „Sveikata ir sportas“ bibliotekų renginiams suteikė Vilniaus teritorinė ligonių kasa. | - | 25 |
|  | Renginys „Vosylius Sezemanas (1884-1963) – Europos mąstytojas“ VSCB Kalvarijų bibliotekoje | 2017-12-27 | Į teminę popietę rinkosi bibliotekos skaitytojai, klubo „Įkvėpimas“ nariai ir svečiai. Svečių tarpe buvo mokslininkas Georgijus Sezemanas, kuris buvo pakviestas pasidalinti savo prisiminimais apie tėvą – žinomą XX amžiaus filosofą Vosylių Sezemaną. | - | 20 |
|  | Seminaras „Komandos motyvacija“ VSCB | 2017-12-13 | Konferencijų salėje vyko seminaras, skirtas bibliotekos darbuotojams, apie komandos formavimą ir motyvavimą su aktoriumi Giedriumi Savicku ir Pilietinių iniciatyvų centro direktoriumi Girvydu Duobliu**.** | 600 | 50 |
|  | Susitikimas su kolegėmis iš Rygos centrinės bibliotekos (Latvija) VSCB | 2017-12-15 | Centrinėje bibliotekoje lankėsi Rygos miesto savivaldybės centrinės bibliotekos direktorė Dzidra Šmita ir Metodikos skyriaus vedėja Gida Zepkane. Buvo aptartos tolesnio bendradarbiavimo galimybės. | - | 15 |
|  | Dovanok žirafiukams miegą – akcija VSCB | Nuo 2017-12-11 iki 2018-01-07 | Bibliotekoje pradėta vykdyti akcija „Dovanok žirafiukams miegą“, kurios metu bibliotekos lankytojai galėjo atnešti paramą, kuri buvo skirta sutrikusio vystymosi kūdikių namus. | - | 20 |
|  | Paroda-mugė VSCB | 2017-12-27 | Muzikos ir meno skaitykloje vyko Antakalnio „Bočių“ skyriaus menininkų bei tautodailininkų megztų ir siūtų kalėdinių dekoracijų, suvenyrų ir žaislų, aksesuarų, atvirukų kalėdinė paroda-mugė. | - | 100 |
|  | Akcija „Knygų Kalėdos“ visose VSCB sistemos bibliotekose | Nuo 2017-11-15 iki 2018-01-08 | „Knygų Kalėdos“ vėl kvietė dovanoti naujų knygų savo bibliotekai. VSCB bibliotekose organizuota **10 renginių**, skirtų pristatyti kasmet LR Prezidentės inicijuojamą akciją bibliotekoms. | - | 350 |

**Kita renginių (veiklų) informacija**

2017 m. Vilniaus m. savivaldybės centrinės bibliotekos (VSCB) viešųjų bibliotekų sistemoje įvyko **650 renginių bibliotekų bendruomenės nariams, kuriuose apsilankė 16 250 lankytojų**. Aukščiau esančioje lentelėje apžvelgiami tik dalis įvykusių renginių. Informacija apie **visus 2017 m.** renginius: http://www.vcb.lt/category/renginiu-archyvas/ Visi VSCB renginiai lankytojams nemokami.

**Bibliotekų, vykdžiusių projektus, organizuoti projektiniai renginiai pristatomi III-ojoje ataskaitos dalyje „Įstaigos projektinė veikla“.**

II. Įstaigoje 2017 Metais VYkĘS BENDRADARBIAVIMAS su KITOMIs ĮStaigomis, INSTITUCIJOMIS, TaRPTAUTINĖMIS ORGANIZACIJOMIs, UŽSIENIO PARTNERIAis Ir kt.

2017 m. Vilniaus m. savivaldybės centrinės bibliotekos (VMSCB) viešųjų bibliotekų tinklo bibliotekos bendradarbiavo su: seniūnijomis, miesto mokyklomis, darželiais, neformalaus ugdymo organizacijomis, nevyriausybinėmis organizacijomis, Lietuvos edukologijos universitetu, Mykolo Romerio universitetu, Vilniaus universitetu, Medardo Čioboto trečiojo amžiaus universitetu, draugija „Vilniaus Bočiai“, Lietuvos kūrybinių industrijų asociacija, VšĮ Vilniaus festivaliai, VšĮ Vilniaus knygų mugė, asociacija „Langas į ateitį“, VšĮ Robotikos mokykla, Lietuvos savivaldybių viešųjų bibliotekų asociacija, Lietuvos bibliotekininkų draugija, Lietuvos regionų bibliotekų asociacija, Vilnijos krašto bibliotekų asociacija, Vilniaus Socialinės paramos centru, VšĮ Romų visuomenės centru, asociacija „Mūsų nameliai“, Lietuvos viešosiomis ir mokslinėmis bibliotekomis, Lietuvos nacionaline M. Mažvydo biblioteka. 2017 m. buvo tęsiamas bendradarbiavimas su Rygos miesto centrine biblioteka (Latvija), Pernu miesto viešąja biblioteka (Estija), Tarptautine viešųjų bibliotekų asociacijų federacija IFLA, EPALE tarptautine suaugusiųjų švietimo platforma.

2017 m. gruodžio mėn. bibliotekoje lankėsi Rygos centrinės bibliotekos (Latvija) direktorė Dzidra Šmita ir Metodikos skyriaus vedėja Gida Zepkane. Susitikimo metu aptartos tolesnio bendradarbiavimo galimybės, kartu rengiamas projektas „Aš myliu savo šalį“, skirtas Lietuvos ir Latvijos nepriklausomybės 100-mečiui pažymėti.

Su partneriais iš Pernu miesto viešosios bibliotekos (Estija) aptarta galimybė rengti bendrą projektą programai „Nordplus Adult“, skirtą skaitymo skatinimo vyresniame amžiuje veikloms.

Bendradarbiaujama organizuojant renginius, dalyvaujant projektinėje veikloje bei keičiantis gerąja patirtimi ir darbuotojų vizitais.

III. ĮSTAIGOS PROJEKTINĖ VEIKLA

|  |  |  |  |  |
| --- | --- | --- | --- | --- |
| **Eilės Nr.** | **Projekto pavadinimas** | **Projekto vykdymo laikotarpis** | **Trumpas projekto aprašymas/**  **projekto partneriai** | **Projekto įgyvendinimui gautos Vilniaus miesto savivaldybės/**  **ES fondų/ kitos projekto finansavimo lėšos** |
| 1. | **Literatūros lobių s@loje** | 2017-04-03 iki 2017-11-030 | Projekte“Literatūros lobių s@loje“ buvo panaudota jau sukurta virtuali literatūrinio žaidimo platforma, atnaujinant ir išplečiant technologines šio žaidimo galimybes inovatyviai neformaliai skaitymo skatinimo paslaugai. Vilniaus m. vietos bendruomenių vaikai ir jaunimas, esantys socialinėje atskirtyje, turintys emocijų ir mokymosi sunkumų . Vykdomi 45 min. trukmės nuotoliniai užsiėmimai pokalbių/ diskusijų forma. Vilniaus m. centrinės bibliotekos 2 filialuose: Naujosios Vilnios ir Karoliniškių bibliotekos, bendradarbiaudamos su partneriais - socialinėmis vaikų ir jaunimo ugdymo institucijomis, organizavo vaikų ir jaunimo grupes. Kiekvienoje iš minėtų bibliotekų šiai grupei buvo vykdomi virtualūs užsiėmimai- pokalbiai/diskusijos su aktoriumi kuris nuotoliniu būdu, per jau sukurto žaidimo platformą skatino naudotis bibliotekose sukauptu literatūriniu paveldu - įvairių pasaulio tautų grožinės literatūros kūriniais: pasakomis, sakmėmis ir legendomis | Iš Vilniaus m. savivaldybės gauta  **2 000 Eur** |
| 2. | **SuperModelis** | 2017-08-01 iki 2017-12-12 | Projekto „SuperModelis“ vykdymo laikotarpiu Vilniaus miesto savivaldybės centrinė biblioteka įgyvendino pagrindinį tikslą – įsteigė naują, inovatyvią paslaugą bibliotekose – vieninga kultūrine tema grįstus 3D modeliavimo mokymus, auginančią jaunimo informacinio raštingumo kompetencijas bei užtikrino paslaugos ilgalaikiškumą per bibliotekų darbuotojų įgalinimą. Tikslo siekta išpildant užsibrėžtus uždavinius – organizuoti 3D modeliavimo mokymai moksleiviams, dalyvius kviečiant kurti individualius projektus, skirtus savo miesto vizijos kūrimui ir pateikimui 3D formatu. Paraleliai organizuoti bibliotekininams skirti 3D modeliavimo mokymai, siekiant įgalinti bibliotekininkus užtikrinti paslaugos gyvavimą ir poprojektiniu laikotarpiu. | Iš Vilniaus m. savivaldybės gauta  **800 Eur**  Iš Lietuvos kultūros tarybos gauta  **3 000 Eur** |
| 3. | **VilniusGO II** | 2017-01-30 iki 2017-09-01 | Antrojo projekto „VilniusGO“ etapo metu buvo atnaujinta mobilioji aplikaciją VilniusGO, įdiegta naujų funkcijų (pranešimas apie greta esantį objektą, kurį norint galima išjungti, vartotojams suteikta galimybė pasižymėti patikusius objektus ir iš jų susidaryti maršrutą. Objektai, kurie daugiausiai kartų buvo pažymėti kaip patikę, kitiems programėlės naudotojams rodomi kaip patys populiariausi). Vienas didžiausių darbų - programėlė pritaikyta iOS sistemai, todėl ją galima atsisiųsti jau ne tik iš Google Play, bet ir iš Apps Store. Kartu su partneriais parengta dar 200 kultūrinių, gamtinių ir istorinių objektų aprašų ir nuotraukų, visi jie sėkmingai perkelti į mobiliąją aplikaciją ir internetinį puslapį www.vilniusgo.lt. Panaudojus reklamai skirtus pinigus, sukurtas puslapis socialiniame tinkle Facebook, o perkant reklamą sulaukta didelio šio tinklo vartotojų dėmesio, padidėjo programėlės atsisiuntimų skaičius ir netrukus jis per abi sistemas pasieks 1000. Projektas taip pat sėkmingai viešintas renginiuose: „Sostinės dienos“ (2017 m. rugsėjo 1-3 d.d.), „Nemiegantys rajonai“ (2017 m. rugsėjo 13 d.), susitikime su Estijos bibliotekininkais VSCB 2017 m. liepos mėn. 24 d. | Iš Lietuvos kultūros tarybos gauta  **11 000 Eur** |
| 4. | **Nestovėk vietoje – menas padės 2** | 2017-02-01 iki 2017-11-30 | Projekto “Nestovėk vietoje- menas padės” sukurta Lietuvos kultūros pažinimo programa, mažinti kultūrinę, socialinę ir informacinę atskirtį Naujosios Vilnios bendruomenės kitakalbiams, skatinant neformalų lietuvių kalbos mokymąsi ir vartojimą, sudarant savišvietos,bendruomeninio ir asmeninio tobulėjimo sąlygas buvo įvykdyta pagal numatytą tikslinės grupės užsiėmimų planą. Projekto"Nestovėk vietoje - menas padės" tikslinė grupė - 60 dalyvių Naujosios Vilnios bendruomenės ne lietuvių tautybės nariai turintys silpnus socialinius, mokymosi ir kalbinius įgūdžius. Parengta 8 mėn.trukmės socialinės integracijos ir neformalaus ugdymo meninė programa. Visi 60 dalyvių buvo skirstomi į 3 pogrupius po 20 žmonių. Kiekvienam pogrupiui skiriami 10 meninio edukacinio pobūdžio užsiėmimų šeštadieniais, 3 sociokultūriniai renginiai kviečiant įvairių tautybių rašytojus, kurie kuria ir gyvena Lietuvoje, pristatant jų asmeninę kalbinės, bendruomeninės ir socialinės integracijos patirtį, bei 3 vizualaus meno parodų pristatymai skirti kultūros dialogui ir socialinei integracijai bendruomenėje. Viso per projektinį laikotarpį buvo įvykdyta 30 meninio edukacinio pobūdžio užsiėmimų, 3 susitikimai su rašytojais ir 3 meno parodų pristatymai. Meninę edukacinę programą kūrė 3 specialistai: vaizdo režisierius, psichodramos specialistė, sociokultūrinių renginių organizatorius. Vaizdo režisieriaus ir psichodramos specialisto programa, kaip priemonė kalbos mokymuisi. Programos užsiėmimų metu vaizdo režisierius kiekvienam pogrupiui pristatė trumpų lietuviškų filmų ištraukas su subtitrais. Filmai buvo apie Lietuvos kultūrinį gyvenimą, supažindinant su bendromis kultūrinio gyvenimo tradicijomis, gyventojų tautine sudėtimi ir jų kultūros savitumu. Po meninių ir dokumentinių filmų peržiūros ir pristatymo, psichodramos specialistė per filmo siužete akcentuojamus kultūrinius ir socialinius aspektus mokė tikslinės grupės narius suprasti lietuvių tautos kultūros ypatumus, atrandant ir savo vietą, bei padedant tvirčiau jaustis sociume. Naudojant vaidybinius žaidimus ir atkartojant matytas filmo siužete scenas, psichodramos specialistė skatino dalyvius reflektuoti pasidalinus į mažas grupeles - išsikalbėti, ką jie labiausiai užfiksavo žiūrėdami filmo ištrauką, ką jautė, kokius išgyvenimus sukėlė matyti vaizdai ir siužetas. Taip pat daugelis išreiškė norą pakartoti šiuos užsiėmimus, nes be kalbos įgūdžių stiprinimo, labai patiko psichologinio meninio pobūdžio psichodramos programa. | Iš Lietuvos kultūros tarybos gauta  **3 500 Eur** |
| 5. | **Pažinimo legenda: programa romų vaikams ir jaunimui** | 2017-10-01 iki 2017-11-30 | Projekto tikslas: per įvairių tautų legendų kūrybiško skaitymo užsiėmimus ugdyti romų vaikų ir jaunimo skaitymo ir valstybinės kalbos gebėjimo įgūdžius ir suvokimą, kad skaitymo ir kalbos įgūdžiai taps kitų tautų žmonių ir pasaulio pažinimo galimybe, įgalinančia lengviau integruotis į visuomenę. Projekto metu buvo įvykdyti 2 renginiai integruojantys romų tautybės vaikus ir jaunimą iš vietos bendruomenėje gyvenančių ir bendrojo lavinimo mokyklas lankančių romų tautybės vaikų ir paauglių, kartu su vaikų ir jaunimo dienos centrą lankančiais įvairių tautybių vaikais. Renginius organizavo “Knygos teatro“ aktorė Redita Dominaitytė, kuri sukūrė specialią skaitymo skatinimo metodiką. Renginiuose buvo skaitomos Kęstučio Kasparavičiaus ir užsienio šalių vaikiškų knygų istorijos ir drauge kuriamos pasakos, bei etiudai žiemos tematika. Vaikai turėjo galimybę savo natūraliam kūrybiškumui išreikšti, naudojant ir teatrinę formą - kurios metu vaikams suteikiama galimybė įjungti vaizduotę ir pasinerti į stebuklingą pasakų pasaulį. | Iš Vilniaus m. savivaldybės gauta  **500 Eur** |
| 6. | **Nerk į knygą – išlaisvink vaizduotę** | 2017-02-06 iki 2017-11-30 | Skaitymo skatinimo projektas ,,Nerk į knygą – išlaisvink vaizduotę" pratęsė projektuose ,,Pažįstamas ir nepažįstamas Vilnius “ bei ,,Pažįstamas ir nepažįstamas Vilnius. 2" vykdytas veiklas: ugdė vaikų bibliotekos ,,Saulutė" ir Žirmūnų mikrorajono bendruomenės narių skaitymo kultūrą (visą projekto vykdymo laikotarpį), telkė vaikus bibliotekoje laisvalaikio užimtumui (vasaros metu), ugdė jų skaitymo įgūdžius ir kūrybingumą (kūrybinės dirbtuvės), skatino bendrauti ir kurti šeimas (raidžių kūrimo užsiėmimai vasarą ir savaitgaliais, stalo žaidimai), ugdė vaikų dėmesingumą, mokėjimą klausyti, girdėti ir suprasti skaitomą tekstą. Visą projekto vykdymo laikotarpį buvo populiarinami lietuvių autorių kūriniai, vyko knygų pristatymai, susitikimai su rašytojais. Lietuvių autorių knygų skaitymas ypač suaktyvėjo ruošiantis susitikimams, po susitikimų ir knygų aptarimų ir kūrybinių dirbtuvių. Organizuoti susitikimai su įdomiais žmonėmis: rašytojais, dailininkais, iliustratoriais, fotografais, animatoriais, režisieriais, gyvūnų globos įstaigų savanoriais, aktore ir kt. ( J. Mudėniene, aktore ir leidyklos „Tikra knyga“ atstove D. Rudyte, A. Čeredaite, VšĮ ,,Linksmos spalvos“ dailininkėmis Ž. Žinduliene, N. Taškinova, dailininku ir rašytoju K. Kasparavičiumi, iliustratorėmis A. Kiudulaite, V. Kvieskaite, dailininke D. Naujalyte- Erminiene, animatoriais V. Aškiniu ir J. Leikaite, rašytojais E. Daciūte, Kotryna Zyle, D. Kandrotiene, B. Bėrantu, V. Šidlausku, Rebeka Una). Projekto dalyviai keliavo po Vilniaus senamiestį ir mokėsi pažvelgti į savo miestą pro objektyvą, vyko nuotraukų paroda. Vaikai kūrė šešėlių teatro ir pirštinines lėles, mokėsi jas valdyti, pasiskirstę grupėmis, gamino lėles papje-mašė technika, siuvo joms rūbus, vaidino pagal perskaitytas knygas, karpė karpinius, bendravo. Kūrė animacinį filmuką pagal K. Kasparavičiaus knygą <https://www.youtube.com/watch?v=NQTHvf8pNoU>  Pristatėme projektą miesto renginyje „Kultūros naktis“. | Iš Lietuvos kultūros tarybos gauta  **8 530 Eur** |
| 7. | **Psichosocialinės paslaugos – dienos centro „Mūsų nameliai“ lankytojams ir jų šeimoms.** | 2017-01-03 iki 2017-12-31 | Projekto tikslas: kompleksinių socialinių - psichologinių ir sociokultūrinių paslaugų teikimas dienos centro „Mūsų nameliai“ lankytojams vaikams ir jų šeimų nariams, stiprinant ir palaikant šeimą, taikant neformalaus socialinių/psichologinių įgūdžių ugdymo ir mokymo modelį vaikams ir jų šeimoms. Motyvuoti ir skatinti dienos centro lankytojus ir jų šeimas psichosocialinių problemų sprendimų suradimui, taikant tarpinstitucinę socialinės partnerystės formą. Vaikų ir jaunimo dienos centras „Mūsų nameliai“ nuo 2004 m. įsikūręs Vilniaus m. savivaldybės centrinei bibliotekai priklausančiose 150 m² patalpose Naujosios Vilnios bibliotekoje, teikia psichosocialinio pobūdžio paslaugas multikultūrinės Naujosios Vilnios bendruomenės socialinės rizikos ir socialiai silpnų šeimų vaikams (40) bei jų tėvams ar globėjams (35 šeimos). | Iš Socialinės apsaugos ir darbo ministerijos gauta  **14 500 Eur** |
| 8. | **Tiltas tarp Vilniaus ir Rygos** | 2017-10-01 iki 2017-12-15 | Projekto tikslas: Vilniaus ir Rygos miestų bendruomenes, bei bibliotekų darbuotojų bendruomenes supažindinti su Lietuvos ir Latvijos šiuolaikine literatūra, paskatinti bendradarbiauti literatus, leidėjus ir bibliotekų darbuotojus, kad būtų abipusiai populiarinama Lietuvos ir Latvijos šiuolaikinė literatūra. | Iš Vilniaus m. savivaldybės gauta  **500 Eur** |
| 9. | **Vasaros stovykla “Būk sveikas ir laimingas“** | 2017-07-03 iki 2017-07-22 | Vaikų vasaros poilsio programa ,,Būk sveikas ir laimingas“ skirta Naujosios Vilnios bibliotekos lankytojams-vaikams ir paaugliams iš socialinės rizikos šeimų. Stovyklos metu kas savaitę buvo organizuojamos skirtingo pobūdžio veiklos. ,,Kūrybiškumo“ savaitė skirta kūrybiniams užsiėmimas, kurių metu stovyklos dalyviai lavino meninius gebėjimus, mokėsi bendrauti tarpusavyje. ,,Sveikatingumo“ savaitės metu stovyklos dalyviai padedami bibliotekos savanorio įgijo žinių apie sveiką gyvenseną, per aktyvų poilsį ir sportą lavino fizinius sugebėjimus, bei turiningai poilsiavo. ,,Gamtos pažinimo“ savaitė skirta vietos kraštovaizdžio bei Lietuvos gamtos pažinimui per patyriminį mokymąsi. | Iš Vilniaus m. savivaldybės gauta  **1100 Eur** |
| 10. | **„Mano atrastas Vilnius“** | 2017-07-23 iki 2017-08-23 | Vasaros stovykloje Naujosios Vilnios bibliotekoje buvo taikomos įvairaus pobūdžio meninės priemonės, naudojant naujų technologijų galimybes. (išmaniosios kultūrinio ir geografinio pobūdžio programėlės) miesto kultūrinių objektų pažinimui. Organizuojant išvykas skirtas aplankyti Vilniaus miesto istorinio, kultūrinio ir gamtinio paveldo paminklams ir kultūros/ugdymo institucijoms. Į programą buvo integruoti įvairūs interaktyvūs-meniniai ir terapiniai žaidimai, skatinantys vaikų ir paauglių socialinių ir emocinių įgūdžių, bei kompetencijų ugdymą, saviraiškos skatinimą, mokymąsi bendrauti ir dirbti grupėse. | - |

Įstaigoje per metus parengiama vidutiniškai **15 projektinių programų**, kurios teikiamos projektiniam finansavimui į atitinkamas institucijas. Ne visi projektai yra finansuojami arba finansuojami minimaliai, todėl nuolat ieškoma galimybių kur pateikti jau parengtus projektus.

IV. ĮSTAIGOJE VEIKIANTYS MĖGĖJŲ MENO MENO KOLEKTYVAI, BŪRELIAI, KLUBAI IR KITA EDUKACINĖ VEIKLA

VSCB Kalvarijų bibliotekoje (Kalvarijų g. 29) veikia **senjorų klubas „Įkvėpimas“**. Klubo veiklos tikslai: skatinti vyresnio amžiaus žmonių užimtumą, aktyvų laisvalaikį, turiningą bendravimą, mažinti vienišumą, uždarumą, atskirtį nuo visuomenės. Klubo veiklos formos: literatūrinės popietės, teminiai vakarai, paskaitos, diskusijos, susitikimai su įvairiais literatais (poetais, rašytojais, žurnalistais).

VSCB Justiniškių bibliotekoje (Justiniškių g. 62a) veikia **senjorų klubas „Palaima“.** Klubo veiklos tikslai: suteikti galimybę bendruomenės nariams susipažinti ir bendrauti; sudaryti erdvę kurti ir dalintis patirtimi, žiniomis ir gebėjimais; sudaryti sąlygas aktyviai ir prasmingai leisti laisvalaikį; skatinti sveiką gyvenseną sau ir šalia esančiam, padėti sudėtingoje situacijoje. Klubo veiklos formos: rengti eilinius klubo susirinkimus veiklos iniciatyvų, susitikimų bei darbų svarstymui ir organizavimui; organizuoti kūrybos vakarus, edukacinius užsiėmimus, rengti parodas bei kitus renginius; pensinio amžiaus žmonių poilsio ir užimtumo organizavimas.

VSCB Skaitytojų aptarnavimo skyriuje (Žirmūnų g. 6) veikia **senjorų klubas „Versmė“**. Klubo veiklos tikslai: suburti bendruomenės senjorus, suteikti jiems galimybę įdomiai ir prasmingai praleisti laiką. Klubo veiklos formos: teminiai vakarai, paskaitos, susitikimai, literatūrinės ir muzikinės popietės. Klubo devizas: „Gyventi – tai nereiškia kvėpuoti, tai reiškia veikti. Ne tas ilgiausiai gyvena, kuriam daugiausia metų, o tas, kuris labiau už kitus jautė gyvenimą“ – Žanas Žakas Ruso. Būtent šie žodžiai padiktavo senjorų klubo pavadinimą. „Versmė“ – tai vieta, iš kur trykšta vanduo, o senjorų klubas – tai vieta kur galima pasisemti naujų žinių, išgirsti įvairių nuomonių, diskutuoti, bendrauti. Kodėl senjorų klubas įkurtas bibliotekoje? Todėl, kad biblioteka – atvira ir draugiška visoms amžiaus grupėms. Klubas atviras visiems bendruomenės senjorams ir bibliotekos lankytojams.

VSCB Naujosios Vilnios bibliotekoje veikia **vaikų ir jaunimo dienos centras „Mūsų nameliai“**. Dienos centro misija: įtakoti teigiamus socialinius pokyčius Naujosios Vilnios mikrorajone, atstovauti ir ginti socialiai silpnos bendruomenės dalies narių – vaikų ir suaugusiųjų – interesus; teikti socialinę, mokymo, informacinę ir kultūrinę paramą socialinės rizikos grupės vaikams ir jų šeimoms. Dienos centrą lanko 45 vaikai ir paaugliai iš socialiai silpnų ir socialinės rizikos šeimų.

VSCB Bibliografijos-informacijos skyriuje 2017 m. buvo organizuoti kompiuterinio raštingumo kursai bibliotekų vartotojams, kursus lankė ir draugijos „Vilniaus Bočiai“ nariai senjorai. Buvo mokoma pagal programą „Naudojimasis kompiuteriu“: darbas su Microsoft Word 2010 programa; teksto tvarkymas; darbas su dokumentu; interneto pradžiamokslis; elektroninis paštas; sauga internete; paieška Google. Vyko mokymai pažengusiems:

Elektroninė bankininkystė.

Paieška LIBIS (Lietuvos integrali bibliotekų informacijos sistema) paieškų sistemoje.

Sauga internete.

Elektroninės paslaugos internete.

Darbas su programa Skype.

Socialinis tinklas Facebook.

Šeimos genealogija.

Registracija pas gydytoją.

Kursus lankė virš 300 vilniečių.

Per 2017 m. VSCB ir padaliniuose kompiuterinio raštingumo pradmenų buvo apmokyti **1800** bibliotekų vartotojų.

VSCB mokymų klasėje vyko mobiliųjų aplikacijų mokymai jaunimui, kurių metu 20 vilniečių supažindinta su programėlėmis, kurios praverčia kasdieniame gyvenime. Visus 2017 metus Vilniaus centrinėje bibliotekoje buvo galima naudotis nemokama prieiga prie svetainės www.pluralsight.com kursų. Kompiuteris su prieiga prie nemokamų IT kursų buvo bibliotekos Registracijos ir informacijos skyriuje.

VSCB Naujosios Vilnios bibliotekoje visus 2017 m. vyko anglų kalbos mokymosi užsiėmimai 45 vaikams ir paaugliams. Bibliotekoje 2017 m. įkurtas **socialinės ir emocinės komunikacijos centras** vietos bendruomenės gyventojams- suaugusiems ir vaikams emocinio intelekto ir kitų socialinės komunikacijos įgūdžių stiprinimui, 2018 m. į šio centro programą bus integruota multisensorinių priemonių įranga. 2017 m. buvo vykdomi „Pozityvios tėvystės kursai“ ir atvirų paskaitų ciklas apie vaikų auklėjimo ypatumus ir šeimos stiprinimo galimybes. Naujosios Vilnios bibliotekos 3 darbuotojai dalyvauja Vilniaus m. savivaldybės neformaliojo vaikų švietimo programoje ir pagal numatytas veiklas mokyklinio amžiaus vaikams 1 kartą per savaitę organizuoja dailės, kompiuterinio raštingumo ir anglų kalbos įgūdžių stiprinimo būrelius. VSCB Naujosios Vilnios biblioteka 2 mėn. organizavo vasaros stovyklą pagal sukurtas edukacinio pobūdžio programas „Būk sveikas ir laimingas“, bei „Mano atrastas Vilnius“ mokyklinio amžiaus vietos bendruomenės vaikams.

V. ĮSTAIGOS DARBUOTOJAI

|  |  |  |  |
| --- | --- | --- | --- |
| **Kultūros ir meno darbuotojai** | | **Kiti darbuotojai** | |
| Etatų skaičius | Darbuotojų skaičius | Etatų skaičius | Darbuotojų skaičius |
| 117,75 | 121 | 28,25 | 22 |

*Pateikiama informacija apie įstaigos darbuotojų kvalifikacijos kėlimą, kompetencijų ugdymą*

2017 m. VMSCB pradėti vykdyti biblioterapijos užsiėmimai darbuotojams, kuriuose aktyviai dalyvavo 15 VMSCB bibliotekininkų.

Vilniaus universiteto Gyvybės mokslų centre vyko 10-as Lietuvos bibliotekininkų draugijos suvažiavimas. Suvažiavimo metu išrinka nauja LBD Taryba, kurią sudaro 15 narių, tarp jų – ir Vilniaus centrinės bibliotekos direktoriaus pavaduotoja Simona Žilienė ir rinkodaros vadybininkė Julija Glosaitė. Vasario 2 d. Lietuvos nacionalinėje Martyno Mažvydo bibliotekoje įvyko pirmasis naujai išrinktos, jau dešimtosios, Lietuvos bibliotekininkų draugijos (LBD) tarybos posėdis, kuriame LBD pirmininko pavaduotoja strategijos, atstovavimo klausimams tapo mūsų bibliotekos direktorės pavaduotoja Simona Žilienė.

Vasario 24-25 d. Bibliotekos darbuotojos Julija Glosaitė, Tautvilė Jurgelevičienė, Ieva Čičirkaitė kartu su Antakalnio filialo darbuotoja Giedre Viltrakiene ir biblioterapijos projekto „Mes knygų s@loje“ psichologe Raminta Seniūnaite dalyvavo Litexpo parodų centre vykusioje Tarptautinėje knygų mugėje, kurioje veikusioje Bibliotekų erdvėje, pristatė lankytojams Vilniaus miesto savivaldybės centrinę biblioteką, kvietė juos tapti bibliotekos skaitytojais, papasakojo apie bibliotekoje teikiamas paslaugas bei kvietė išbandyti interaktyvią pramogą – virtualios realybės akinius.

Kovo 14 d. VSCB konferencijų salėje vyko Vilniaus prekybos, pramonės ir amatų rūmų atstovų organizuotas seminaras tema – Darbas su asmens duomenimis. Jame dalyvavo bibliotekos darbuotoja Agnė Ališauskienė.

Gegužės 20 d. VSCB viešėjo svečiai iš Estijos viešųjų bibliotekų – 30 bibliotekininkų grupė, ekskursiją po bibliotekos erdves vedė ir su VSCB sistemos veikla supažindino direktorė Rima Gražienė, pavaduotoja Simona Žilienė ir vyr. bibliotekininkė Eglė Jovaišaitė.

Birželio 8 d. VSCB darbuotojos Agnė Ališauskienė ir Justina Vinikaitė dalyvavo Lietuvos nacionalinėje Martyno Mažvydo bibliotekoje surengtoje konferencijoje „Mokydami kitus, tobulėjame patys“. Birželio 14 d. darbuotojos Liucija Račiulaitytė, Marina Ivinskaja ir Laura Gylienė dalyvavo seminare „Skirtingos socialinės padėties neįgaliųjų asmenų aptarnavimo metodika, specializuotų paslaugų kūrimas“, kuris vyko Vilniaus apskrities Adomo Mickevičiaus viešojoje bibliotekoje. Birželio 10 – 15 d. VSCB darbuotoja Justina Vinikaitė dalyvavo tarptautinėje konferencijoje Orhuso mieste Danijoje „Next Library“, iš kurios parsivežė įspūdžių ir patirčių apie kitose bibliotekose vykdomas veiklas.

Liepos 26 d. VSCB lankėsi kolegos iš Latvijos, Preilių miesto bibliotekos – 12 bibliotekininkų. VSCB darbuotojai supažindino su bibliotekos veikla, pristatė projektinę veiklą.

Rugpjūčio 16 – 18 d. VSCB vyr. bibliografė Ieva Čičirkaitė dalyvavo tarptautinėje konferencijoje „IFLA News Media Section Satellite Conference 2017“, kuri vyko Drezdeno mieste, Vokietijoje.

Rugpjūčio 19 – 25 d. VSCB direktorės pavaduotoja Simona Žilienė ir vyr. bibliotekininkė Rita Venskūnienė dalyvavo Tarptautiniame IFLA Pasaulio bibliotekų ir informacijos kongrese Vroclave.

Rugpjūčio 30 d. bibliotekoje lankėsi svečiai iš Panevėžio rajono savivaldybės centrinės bibliotekos – 20 bibliotekininkų.

Rugsėjo 1 – 2 d. VSCB darbuotojos Julija Glosaitė, Tautvilė Jurgelevičienė, Laura Gylienė ir Liucija Račiulaitytė dalyvavo Sostinės dienose, Dūzgiančiame Gedimino prospekte, kur pristatė biblioteką ir jos veiklas.

Rugsėjo 12 d. rinkodaros vadybininkė Julija Glosaitė kartu su SAS vedėja Tautvile Jurgelevičiene lankėsi radijuje „Kelyje“, kur pasakojo apie Vilniaus jaunimo informacijos centro organizuotą renginių ciklą „Jei daryčiau kitaip, gyventi būtų nuobodu!“. 13 d. Tuskulėnų rimties memorialiniame parke vyko jau tradiciniu tapęs festivalis „Ne-miegantys rajonai“, kuriame dalyvavo bibliotekos darbuotojos Julija Glosaitė ir Agnė Ališauskienė. Renginio dalyviai turėjo galimybę išmėginti virtualią realybę, susipažinti su bibliotekos mobiliosios aplikacijos „VilniusGO“ galimybėmis, dalyvauti knygų mainuose. 21 d. Bibliotekoje lankėsi svečiai – „Langas į ateitį“ atstovė su viešniomis iš Albanijos.

Spalio mėn. įgyvendindami projektą „Savivaldybių viešųjų bibliotekų darbuotojų tarptautiniai mobilumo vizitai Portugalijos bibliotekose“, šalies viešųjų bibliotekų vadovai, tarp kurių ir Vilniaus miesto savivaldybės centrinės bibliotekos direktorė Rima Gražienė sėmėsi patirties iš kolegų, dirbančių Portugalijos bibliotekose.

Lapkričio 6 – 9 d. rinkodaros vadybininkė Julija Glosaitė dalyvavo didžiausioje technologijų konferencijoje pasaulyje – Web Summit, Portugalijoje. Lapkričio 17 d. Bibliotekos darbuotojos Justina Vinikaitė ir Agnė Ališauskienė dalyvavo moksliniame–praktiniame seminare „Biblioteka ir šimtmetis: kodėl ir kaip turėtume minėti?“, kuris vyko Lietuvos Mokslų akademijos Vrublevskių bibliotekoje. Utenos A. ir M. Miškinių viešojoje bibliotekoje vyko nacionalinės Suaugusiųjų mokymosi savaitės „Mokymosi galia ir žavesys“ atidarymas, kurį organizavo Lietuvos suaugusiųjų švietimo asociacija, Švietimo mainų paramos fondas, Utenos kolegija. Renginio metu bibliotekos darbuotojoms Julijai Glosaitei ir Tautvilei Jurgelevičienei buvo suteiktas „EPALE“ metų andragogo vardas.

Gruodžio 13 d. vyko seminaras, skirtas bibliotekos darbuotojams, apie komandos formavimą ir motyvavimą su aktoriumi Giedriumi Savicku ir Pilietinių iniciatyvų centro direktoriumi Girvydu Duobliu. Dalyvavo 40 VSCB sistemos bibliotekininkų.

VI. ĮSTAIGOS LĖŠOS

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Vilniaus miesto savivaldybės (steigėjo**  **(-ų)) skirtos lėšos (Eur)** | | | | | **Įstaigos gautos lėšos (Eur)** | | | | |
| **Su darbo užmokesčiu susijusius lėšos** | | Įstaigos išlaikymui | Veiklai | **Iš viso** | Pajamos už teikiamas paslaugas | Lėšos, gautos projektų įgyvendinimui | Rėmėjų skirtos lėšos | Kitos lėšos | **Iš viso** |
| Darbo užmokesčiui | Mokesčiams (Sodra, Garantinis fondas ir kt.) |
| 1175 000 | 364 300 | 253 100 | 30 600 | **1792400** | 3000 | 44930 | - | - | **47930** |

VII. ĮSTAIGOS RENGINIŲ/VEIKLOS VIEŠINIMAS

Įstaigos renginių ir veiklos viešinimo nuorodų sąrašas pridedamas***: žr. Priedas Nr. 1***

VIII. PAGRINDINIAI ĮSTAIGOS VEIKLOS RODIKLIAI

|  |  |  |
| --- | --- | --- |
| **Eil Nr.** | **Pavadinimas** | **Skaičius** |
| 1. | Apsilankymų skaičius (VSCB ir padaliniai) | **787 100** |
| 2. | Registruotų vartotojų skaičius (VSCB ir padaliniai) | **54 500** |
| 3. | Išduota įvairių formų leidinių (VSCB ir padaliniai) | **1 065 125** |
| 4. | Informacinės užklausos (VSCB ir padaliniai) | **365 993** |
| 5. | Bendras bibliotekų fondų dydis | **480 037** |
| 6. | Gauta per metus įvairių formų leidinių | **29 340** |
| 7. | Įrašų skaičius elektroniniame kataloge | **406 570** |

Direktorė Rima Gražienė

(Įstaigos vadovo vardas pavardė) (parašas)

*\* Į veiklos ataskaitą gali būti įtraukiama kita informacija, atsižvelgiant į įstaigos veiklos specifiką.*