**BIUDŽETINĖS Įstaigos VILNIAUS M. SAVIVALDYBĖS CENTRINĖS BIBLIOTEKOS 2017 metų veiklos PLANAS\***

2016-12-20

I. vIeŠosios/BIUDŽETINĖS Įstaigos VEIKLOS TIKSLAI pagal ĮSTAIGOS ĮSTATUS/NUOSTATUS

Bibliotekos veiklos sritys – dokumentų kaupimas, tvarkymas, sisteminimas ir saugojimas, galimybės naudotis viešaisiais informacijos šaltiniais užtikrinimas, neatsižvelgiant į jų autorių ar juose užfiksuotų žinių politinę ar ideologinę orientaciją; fizinių ir juridinių asmenų lygių teisių naudotis teisės aktų nustatyta tvarka teikiamomis nemokamomis paslaugomis užtikrinimas, teikiant visuomenės švietimui, moksliniams tyrimams bei asmenybės ugdymui reikalingą informaciją ir paslaugas.

Bibliotekos veiklos tikslai yra šie: organizuoti Vilniaus miesto gyventojų bibliotekinį ir informacinį aptarnavimą, tenkinti jų informacinius ir sociokultūrinius poreikius; siekti, kad biblioteka taptų šiuolaikiniu visuomenės informacijos, kultūros, neformalaus ugdymo, švietimo ir laisvalaikio centru, idėjų kaupimo, skleidimo ir įgyvendinimo vieta, plėtoti lavinimosi visą gyvenimą galimybes bei ugdyti visuomenės informacinę kultūrą.

Bibliotekos veiklos uždaviniai yra šie: kaupti ir saugoti universalų dokumentų fondą, atsižvelgiant į Vilniaus miesto istorines tradicijas, ekonominę ir kultūrinę padėtį, demografinę situaciją, gyventojų poreikius; kaupti ir saugoti kraštotyros spaudinių fondą bei informaciją apie dokumentus, susijusius su regionu, rengti kraštotyros darbus; tvarkyti dokumentų apskaitą ir saugoti spaudinius bei kitus dokumentus pagal Bibliotekos fondo apsaugos nuostatus ir kitus Lietuvos Respublikos teisės aktus; organizuoti ir užtikrinti Vilniaus miesto gyventojų bibliotekinį ir informacinį aptarnavimą bei adekvačią prieigą prie įvairių informacijos šaltinių (spausdintinių, elektroninių ir kt.); modernizuoti bibliotekos ir jos padalinių veiklą, diegti naujas technologijas; dalyvauti įvairiose programose, projektuose, susijusiuose su bibliotekos veikla; organizuoti bei vykdyti kultūrinius, mokomuosius-šviečiamuosius, neformalaus ugdymo, parodinius, socialinius, laisvalaikio ir kitokius renginius, rengti bei vykdyti edukacines ir sociokultūrines programas, rengti ir skleisti reklaminę-informacinę medžiagą apie viešus renginius ir pan.; bendradarbiauti su Lietuvos ir užsienio šalių bibliotekomis; rūpintis bibliotekos darbuotojų profesionalumo ugdymu.

II. Įstaigoje 2017 metais PLANUOJAMI RENGINIAI/VEIKLOS

|  |  |  |  |  |
| --- | --- | --- | --- | --- |
| **Eilės Nr.** | **Renginio/veiklos pavadinimas, trumpas aprašymas**  *(esminė informacija apie renginį/veiklą, numatomos panaudoti lėšos ir jų pagrindimas)* | **Renginio/veiklos numatoma data (mėnuo)** | **Planuojamas renginio/veiklos dalyvių skaičius** | **Planuojamas renginio/ veiklos lankytojų (žiūrovų) skaičius** |
| 1. | Nacionalinės Lietuvos Bibliotekų savaitės renginiai (vyksta visose VSCB bibliotekų tinklo bibliotekose) : susitikimai su rašytojais, knygų pristatymai, kūrybinės dirbtuvės, renginiai vaikams. Nacionalinės Bibliotekų savaitės metu planuojama **40 renginių**. | 2017 m. balandžio 23-30 d.d. | 10 bibliotekų darbuotojų, organizuojančių renginius | 2600 |
| 2. | Šiaurės šalių bibliotekų savaitės renginiai (vyksta 8 VSCB sistemos bibliotekose): Šiaurės šalių autorių knygų skaitymai, diskusijos, paskaitos apie Šiaurės šalių kultūrą. Planuojami **24 renginiai** | 2017 m. lapkričio 15-20 d.d. | 8 bibliotekų darbuotojai, organizuojantys renginius | 1000 |
| 3. | Kultūros naktis: **4 renginiai**: filmų peržiūros, susitikimai su rašytojais | 2017 m. birželio mėn. | 2 bibliotekų darbuotojai, organizuojantys renginius | 300 |
| 4. | Nacionalinis diktantas | 2017 m. balandžio mėn. | 2 bibliotekų darbuotojai, organizuojantys renginį | 70 |
| 5. | Meno kūrinių parodos – **87,** meno kūrinių parodos eksponuojamos bibliotekų erdvėse: tapyba, keramika, dekupažas ir kt. technika atlikti meno kūriniai | 2017 m. sausio-gruodžio mėn. | 12 bibliotekų darbuotojų, organizuojančių renginius | 50 000 bibliotekų lankytojų |
| 6. | Sostinės dienos | 2017 m. rugsėjis | 4 bibliotekų darbuotojai | 1000 |
|  | **VISO : 157 renginiai** |  |  | **55 000** |

**Kita numatomų renginių (veiklų) informacija**

Vilniaus m. savivaldybės centrinėje bibliotekoje organizuojami kompiuterinio raštingumo kursai pradedantiesiems. Planuojama, kad 2017 m. apmokyti **200** senjorų, bendradarbiaujant su Lietuvos pensininkų sąjunga „Bočiai“. VSCB bibliotekos planuoja vykdyti ir projektinius renginius, jei Lietuvos kultūros tarybai pateikti projektai bus dalinai finansuoti, planuojama iki 150 projektinių bibliotekų renginių.

Planuojami veiklos rodikliai:

|  |  |
| --- | --- |
| **Rodiklis** | **2017** |
| Bibliotekinių dokumentų gavimas (įvairių rūšių leidiniai) | **84 000 fiz.vnt.** |
| Bibliotekinių dokumentų pavadinimai | **59 000** |
| Bibliotekinių dokumentų nurašymas | **123 000 fiz.vnt.** |
| Nurašyta pavadinimų | **85 000** |
| Vartotojų skaičius | **57 000** |
| Lankytojų skaičius | **830 000** |
| Interneto konsultacijos vartotojams | **20 100** |
| Dokumentų išduotis | **1 182 000** |
| Informacinės užklausos | **383 000** |

III. Įstaigoje 2017 Metais PLANUOJAMAS BENDRADARBIAVIMAS su ĮStaigomis, TaRPTAUTINĖMIS ORGANIZACIJOMIs, UŽSIENIO PARTNERIAis Ir kt.

Bendradarbiavimas su vietos įstaigomis: VSCB viešosios bibliotekos planuoja tęsti bendradarbiavimą su: miesto mokyklomis, darželiais, neformalaus ugdymo organizacijomis, nevyriausybinėmis organizacijomis, Lietuvos kūrybinių industrijų asociacija, VšĮ Vilniaus festivaliai, VšĮ Vilniaus knygų mugė, UAB Gluk media, asociacija „Langas į ateitį“, VšĮ Robotikos mokykla, Lietuvos savivaldybių viešųjų bibliotekų asociacija, Lietuvos bibliotekininkų draugija, Vroom.lt, Vilniaus Socialinės paramos centras, VšĮ Romų visuomenės centras, asociacija „Mūsų nameliai“, Lietuvos bibliotekomis.

2017 m. bus tęsiamas bendradarbiavimas su Rygos miesto centrine biblioteka (Latvija), Kranj miesto viešąja biblioteka (Slovėnija), Tarptautine viešųjų bibliotekų asociacijų federacija IFLA, EPALE tarptautine suaugusiųjų švietimo platforma, JAV biblioterapijos asociacija.

Bendradarbiaujama organizuojant renginius, dalyvaujant projektinėje veikloje bei keičiantis gerąja patirtimi ir darbuotojų vizitais.

IV. PLANUOJAMA ĮSTAIGOS PROJEKTINĖ VEIKLA

|  |  |  |  |  |
| --- | --- | --- | --- | --- |
| **Eilės Nr.** | **Projekto pavadinimas** | **Projekto tikslas** | **Projekto vykdymo laikotarpis** | **Projekto įgyvendinimui planuojamos Vilniaus miesto savivaldybės/ES fondų/ kitos projekto lėšos** |
| 1. | Innovative psycho-social services in Lithuania and Belarus for children and their parents of socially vulnerable families | Inovatyvių psichosocialinių paslaugų socialiai pažeidžiamoms bendruomenės grupėms teikimas ir plėtra per VSCB 10 bibliotekų tinklą, bei bendradarbiaujant su Baltarusijos Braslavo miesto vykdomojo komiteto Švietimo, sporto ir turizmo skyriumi. | 2017-2019 | ES 2014-2020 metų Europos kaimynystės priemonės Latvijos, Lietuvos ir Baltarusijos bendradarbiavimo per sieną programa |
| 2. | Pasakų laboratorija | Skatinti lietuvių grožinės literatūros skaitymą, ugdant vaikų kūrybiškumą ir kritinį mąstymą Vilniaus m. Antakalnio bendruomenėje | 2017 | Lietuvos kultūros taryba |
| 3. | Literatūros lobių s@loje | Naudojant virtualų žaidimą, teikti inovatyvią neformalią vartotojų aptarnavimo paslaugą bibliotekose spec. poreikių vaikų ir jaunimo tikslinėms grupėms, mažinant jų atotrūkį nuo rašytinio literatūrinio paveldo, taip pat paskatinant domėtis biblioteka, kaip naujoviška, modernias paslaugas teikiančia institucija (projekte dalyvauja 3 VSCB bibliotekos) | 2017 | Lietuvos kultūros taryba |
| 4. | Nestovėk vietoje – menas padės 2 | Tęstinis projektas, kurio tikslas per sukurtą Lietuvos kultūros pažinimo programą mažinti kultūrinę, socialinę ir informacinę atskirtį Naujosios Vilnios bendruomenės kitakalbiams, skatinant neformalų lietuvių kalbos mokymąsi ir vartojimą, sudarant savišvietos, bendruomeninio ir asmeninio tobulėjimo sąlygas. | 2017 | Lietuvos kultūros taryba |
| 5. | Pažinimo legenda | Tęstinis projektas romų vaikams ir paaugliams. Tikslas: per įvairių tautų legendų kūrybiško skaitymo užsiėmimus ugdyti romų vaikų ir jaunimo skaitymo ir valstybinės kalbos gebėjimo įgūdžius ir suvokimą, kad skaitymo ir kalbos įgūdžiai taps kitų tautų žmonių ir pasaulio pažinimo galimybe, įgalinančia lengviau integruotis į visuomenę. | 2017 | Lietuvos kultūros taryba |
| 6. | Nerk į knygą | Pasitelkiant kūrybines, interaktyvias, vaizduotę lavinančias priemones, ugdyti vaikų skaitymo kultūrą ir įgūdžius, mokyti analizuoti ir suvokti skaitomą tekstą, populiarinti lietuvių autorių kūrybą | 2017 | Lietuvos kultūros taryba |
| 7. | Tiltas tarp Vilniaus ir Rygos | Vilniaus ir Rygos miestų bendruomenes, bei bibliotekų bendruomenes supažindinti su Lietuvos ir Latvijos šiuolaikine literatūra, paskatinti bendradarbiauti leidėjus ir bibliotekų darbuotojus, kad būtų abipusiai populiarinama Lietuvos ir Latvijos šiuolaikinė literatūra | 2017 | Lietuvos kultūros taryba |
| 8. | SuperModelis | Steigti naują, inovatyvią paslaugą bibliotekose - 3D modeliavimo ir virtualios realybės projektavimo mokymus - auginančią jaunimo informacinio raštingumo kompetencijas ir užtikrinti paslaugos ilgalaikiškumą per bibliotekų darbuotojų įgalinimą. | 2017 | Lietuvos kultūros taryba |

Direktorė Rima Gražienė

|  |  |
| --- | --- |
|  |  |