**vIeŠosios Įstaigos „SKALVIJOS“ KINO CENTRAS 2018 metų**

**veiklos PLANO Priedas**

(Teatrai, kultūros centrai, koncertinės organizacijos ir kt.)

1. **Įstaigos filialai (padaliniai, turintys atskiras patalpas)**

Įstaiga filialų neturi.

**2. Įstaigoje veikiantys kolektyvai, klubai, organizacijos**

|  |  |  |
| --- | --- | --- |
| **Eil. Nr.** | **Pavadinimas** | **Dalyvių skaičius** |
| 1. | „Skalvijos“ kino akademija | 50 |

**3. Planuojami organizuoti renginiai (spektakliai, koncertai, festivaliai ir pan.)**

(Jei renginys kartosis, nurodykite numatomas datas arba renginio dažnumą, pažymėkite, kurie renginiai bus skirti vaikams ir jaunimui, bei kurie bus nemokami)

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **Datos/ Renginio dažnumas** | **Nemokami** | **Vaikams ir jaunimui** |
| 1. | ***Sausio mėn.*** planuojama bendradarbiauti su Prancūzų institutu rengiant prancūzų kino festivalį „Žiemos ekranai“ | Sausio 25 d. – vasario 4 d. |  | Suplanuota seansų ir vaikams, ir jaunimui |
| 2. | ***Sausio mėn.*** bendradarbiaujant su agentūra „Lithuanian Film Shorts“ planuojama surengti Tarptautinį trumpųjų filmų festivalį „Vilnius Film Shorts‘2018” | Sausio 18 – 20 d. |  | Suplanuota seansų ir vaikams, ir jaunimui |
| 3. | ***Sausio mėn.*** per moksleivių atostogas bus parengta kino programa „Atostogos kine“ | Sausio 1-5 d. |  | Vaikams ir jaunimui |
| 4. | ***Kovo mėn.*** planuojama bendradarbiauti su UAB „Europos kinas“ rengiant Tarptautinį Vilniaus kino festivalį „Kino pavasaris 18“ | Kovo 15-31 d. |  | Suplanuota seansų ir vaikams, ir jaunimui |
| 5. | ***Gegužės mėn.*** planuojama bendradarbiauti su Lietuvos kino akademija rengiant nacionalinio kino apdovanojimams „Sidabrinė gervė“ nominuotų filmų peržiūras | Gegužės mėn. |  |  |
| 6. | ***Rugpjūčio mėn.*** planuojama surengti Vilniaus LGBT festivalį „Kreivės“ | Rugpjūčio mėn. | Nemokamas |  |
| 7. | ***Rugsėjo mėn.*** vyks penkioliktasis Vilniaus dokumentinių filmų festivalis (VDFF).Organizatorius – „Skalvijos“ kino centras. | Rugsėjo 20 – 30 d. |  | Suplanuota seansų ir vaikams, ir jaunimui |
| 8. | ***Spalio mėn.*** bendradarbiaujant su Žmogaus teisių centru planuojama surengti Tarptautinį dokumentinių filmų žmogaus teisių temomis festivalį „Nepatogus kinas“ | Spalio mėn. | Nemokamas | Suplanuota seansų ir vaikams, ir jaunimui |
| 9. | ***Spalio mėn.*** bendradarbiaujant su Lenkijos institutu planuojama surengti lenkų šiuolaikinio kino savaitę | Spalio mėn. |  | Suplanuota seansų ir vaikams ir jaunimui |
| 10. | ***Lapkričio mėn.*** bendradarbiaujant suVšĮ „Kino aljansas“ bus surengtas Europos šalių kino forumas „Scanorama“ | Lapkričio mėn. |  | Suplanuota seansų ir vaikams ir jaunimui |
| 11. | Visus metus (išskyrus vasaros mėnesius) savaitgaliais vyks specialūs seansai šeimoms „Karlsono kinas“ | Sausio – gruodžio mėn. |  | Vaikams ir jaunimui |
| 12. | Visus metus (išskyrus vasaros mėnesius) kiekvieną pirmadienį vyks specialūs seansai senjorams | Sausio – gruodžio mėn. | 1,5 eurų |  |
| 13. | Visus metus (išskyrus vasaros mėnesius) kiekvieną sekmadienį bus rodomas pasaulinės kino klasikos kūrinys | Sausio – gruodžio mėn. |  |  |

**4. Įstaigos kolektyvų planuojamos parengti naujos arba atnaujinti esamos programos**

|  |  |  |  |
| --- | --- | --- | --- |
| **Eil. Nr.** | **Pavadinimas** | **Nauja** | **Atnaujinta** |
| 1. | „Skalvijos kino akademija“ – kino mokykla 14-18 m. moksleiviams (vaidybinio kino programa, dokumentinio kino programa, kino programų kuratorių programa) |  | x |

**5. Planuojami įgyvendinti edukaciniai užsiėmimai**

|  |  |  |
| --- | --- | --- |
| **Eil. Nr.** | **Edukacinio užsiėmimo tema** | **Pritaikyta žmonėms su spec. poreikiais** |
| 1. | 2018 m. bus toliau vykdomas svarbiausias kino centro edukacinis projektas – **„Skalvijos“ kino akademija**. Mokslo metai Akademijoje trunka dvejus metus, jaunimas joje mokosi kino meno – kino istorijos, kino režisūros, operatoriaus, apšvietėjo meno, prodiuserystės, montažo. Akademijoje dėsto kino profesionalai – režisieriai Andrius Blaževičius, Linas Mikuta, Akvilė Gelažiūtė, Marija Kavtaradzė, Marija Stonytė, Vytautas Katkus, kino kritikės Rasa Paukštytė ir Auksė Kancerevičiūtė. „Skalvijos“ kino akademija - tai tęstinis projektas, kuriame nuo 2013 m. rudens kasmet dalyvauja 50 Vilniaus moksleivių. „Skalvijos“ kino akademiją papildo per moksleivių atostogas rengiamos kino stovyklos. Stovyklos – tai vienos savaitės trukmės užsiėmimai, kuriuose moksleiviai, padedami kino profesionalų kuria trumpo metro filmus. |  |
| 2. | 2018 m. „Skalvijos“ kino centras tęs bendradarbiavimą su bendrojo lavinimo mokyklomis. Ir toliau vykdys bendrojo lavinimo mokykloms skirtą projektą „Mokausi iš kino“. Projekto veiklos: filmų rodymas ir aptarimas, kūrybinės kino kūrimo dirbtuvės. 2015 m. projektas tapo respublikiniu – **„Mokausi iš kino“** filmų programa rodoma Kaune, Panevėžyje, Klaipėdoje, Varėnoje, Gargžduose, Utenoje, Mažeikiuose.  *Filmų rodymas ir aptarimas*. Filmų programą sudaro įvairaus amžiaus jaunimui skirti, išliekamąją meninę vertę turintys filmai iš įvairių Europos šalių. Kiekvieną filmą lydi profesionalų specialiai paruošta metodinė filmo aptarimo medžiaga, kurią pedagogai gali naudoti organizuodami diskusijas. Projekto rėmuose mokykloms taip pat siūloma sudalyvauti edukacinėje programoje „Paversk žodžius vaizdais“ (filmavimo mobiliaisiais telefonais dirbtuvės). |  |
| 3. | 2018 m. „Skalvijos“ kino centras tęs 2009 m. inicijuotą projektą, skirtą šeimoms su mažais vaikais. **„Karlsono kino“** seansai vyks savaitgaliais, juose bus rodomi Europos kūrėjų darbai. Kartą per mėnesį bus organizuojamos animacijos dirbtuvės, skirtos vaikus supažindinti su skirtingomis animacijos technikomis. 2018 m. bus atnaujintos ir sukurtos edukacinės programos: kūrybinės animacijos dirbtuvės „Sustabdytas kadras“ ir „Pažink animaciją“, koliažo animacijos kūrybinės dirbtuvės, plastelininės animacijos ir plokščiųjų marionečių technikos kūrybinės dirbtuvės, senosios animacijos technikos dirbtuvės. |  |
| 4. | 2018 m. „Skalvijos“ kino centras inicijuos regioninį projektą **„Lietuvos kino paveldo kontekstai: istorinės ir kultūrinės atminties išsaugojimas kinematografijoje”**. Projektu bus siekiama supažindinti Lietuvos moksleivius su lietuviška kino klasika. Bendradarbiaujant su Lietuvos kino centru bus parengta lietuviško kino programa ir metodinė medžiaga, supažindinanti su 7-8-ojo dešimtmečio istoriniu kontekstu, kino industrija, Lietuvos kinematografiją formavusiais veiksniais, svarbiausiais režisieriais bei jų kūryba. |  |

**6. Planuojami rinkos tyrimai**

|  |  |
| --- | --- |
| **Eil. Nr.** | **Pavadinimas** |
| 1. | Planuojama vykdyti Vilniaus mokyklų administracijų atstovų apklausą siekiant išsiaiškinti nesilankymo kino teatruose priežastis. |

**7. Įstaigos įsitinklinimas**

7.1. Lietuvos asociacijos, kurių nare įvairiomis formomis įstaiga planuoja tapti

|  |  |
| --- | --- |
| **Eil. Nr.** | **Organizacija** |
| 1. | „Skalvijos“ kino centras yra Nekomercinio kino rodytojų asociacijos narys |
| 2. | „Skalvijos“ kino centras yra Lietuvos kino platintojų asociacijos narys |
| 3. | „Skalvijos“ kino centras yra Lietuvos kino akademijos (LiKA) narys |

7.2. Tarptautinės asociacijos, kurių nare įvairiomis formomis įstaiga planuoja tapti

|  |  |
| --- | --- |
| **Eil. Nr.** | **Organizacija** |
| 1. | „Skalvijos“ kino centras yra tarptautinio kino teatrų tinklo „Europa Cinemas“ narys |
| 2. | „Skalvijos“ kino centras yra tarptautinės kino konfederacijos CICEA narys |

Data: 2018 sausio 30 d.

Direktorė Vilma Levickaitė

Įstaigos vadovas (parašas) (vardas, pavardė)