**vIeŠosios Įstaigos „SKALVIJOS“ kino centras 2020 metų**

**veiklos PLANO Priedas**

**1. Įstaigos filialai (padaliniai, turintys atskiras patalpas)**

|  |  |
| --- | --- |
| **Eil. Nr.** | **Pavadinimas** |
| 1. | Nėra |

**2. Įstaigoje veikiantys kolektyvai, klubai, organizacijos**

|  |  |  |
| --- | --- | --- |
| **Eil. Nr.** | **Pavadinimas** | **Dalyvių skaičius** |
| 1. | „Skalvijos“ kino akademija | 50 |

**3. Planuojami organizuoti renginiai (spektakliai, koncertai, festivaliai ir pan.)**

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **Datos/ Renginio dažnumas** | **Nemokami** | **Vaikams ir jaunimui** |
| 1. | Planuojama bendradarbiauti su Prancūzų institutu rengiant prancūzų kino festivalį „Žiemos ekranai“ | Sausio mėn. | Mokami | Suplanuota seansų  ir vaikams, ir jaunimui |
| 2. | Planuojama bendradarbiauti su UAB „Europos kinas“ rengiant Tarptautinį Vilniaus kino festivalį „Kino pavasaris 20“ | Kovo mėn. |
| 4. | Planuojama surengti Vilniaus LGBT festivalį „Kreivės“ | Rugsėjo mėn. | Nemokamas |
| 5. | Bendradarbiaujant su VšĮ „Kino aljansas“ bus surengtas ankstyvojo kino festivalis „Pirmoji banga“ | Rugsėjo mėn. | Mokami |
| 6. | Vyks 16-asis Vilniaus dokumentinių filmų festivalis | Rugsėjo  20 – 30 d. | Suplanuota seansų ir vaikams, ir jaunimui |
| 7. | Bendradarbiaujant su Žmogaus teisių centru planuojama surengti Tarptautinį dokumentinių filmų žmogaus teisių temomis festivalį „Nepatogus kinas“ | Spalio mėn. | Nemokamas |
| 8. | Bendradarbiaujant su Lenkijos institutu planuojama surengti lenkų kino festivalį | Mokami |
| 9. | Bendradarbiaujant suVšĮ „Kino aljansas“ bus surengtas Europos šalių kino forumas „Scanorama“ | Lapkričio mėn. |
| 10. | Visus metus (išskyrus vasaros mėnesius) savaitgaliais vyks specialūs seansai šeimoms „Karlsono kinas“ | Sausio – gruodžio mėn. | Vaikams ir jaunimui |
| 11. | Visus metus (išskyrus vasaros mėnesius) kiekvieną pirmadienį vyks specialūs seansai senjorams | 1,5 eurų | Ne |
| 12. | Visus metus (išskyrus vasaros mėnesius) kiekvieną sekmadienį bus rodomas pasaulinės kino klasikos kūrinys | Mokami |
| 13. | Per visas moksleivių atostogas dienos metu bus organizuojami vaikiškų filmų seansai „Atostogos kine“ | Vaikams ir jaunimui |
| 14. | Kiekvieną dieną (išskyrus Kalėdas, Velykas ir liepos mėn.) vyks kino seansai; darbo dienomis – 3 repertuariniai seansai, savaitgaliais – 4-5  repertuariniai seansai. Darbo dienomis dieniniu  laiku vyks užsakomieji edukaciniai kino seansai mokykloms. | Sausio – gruodžio mėn. | Mokami | Suplanuota seansų ir vaikams ir jaunimui |

**4. Įstaigos kolektyvų planuojamos parengti naujos arba atnaujinti esamos programos**

|  |  |  |  |
| --- | --- | --- | --- |
| **Eil. Nr.** | **Pavadinimas** | **Nauja** | **Atnaujinta** |
| 1. | „Skalvijos kino akademija“ – kino mokykla 14-18 m. moksleiviams (vaidybinio kino programa, dokumentinio kino programa, kino programų kuratorių programa) |  | x |

**5. Planuojami įgyvendinti edukaciniai užsiėmimai**

|  |  |  |
| --- | --- | --- |
| 1. | 2020 m. bus toliau vykdomas svarbiausias kino centro edukacinis projektas – **„Skalvijos“ kino akademija**. Mokslo metai Akademijoje trunka dvejus metus, jaunimas joje mokosi kino meno – kino istorijos, kino režisūros, operatoriaus, apšvietėjo meno, prodiuserystės, montažo. Akademijoje dėsto kino profesionalai – režisieriai Akvilė Gelažiūtė, Marija Kavtaradzė, Marija Stonytė, Klementas Davydavičius, kino kritikas Narius Kairys ir kt. „Skalvijos“ kino akademija - tai tęstinis projektas, kuriame nuo 2013 m. rudens kasmet dalyvauja 50 Vilniaus moksleivių. „Skalvijos“ kino akademiją papildo per moksleivių atostogas rengiamos kino stovyklos. Stovyklos – tai vienos savaitės trukmės užsiėmimai, kuriuose moksleiviai, padedami kino profesionalų kuria trumpo metro filmus. | Ne |
| 2. | 2020 m. „Skalvijos“ kino centras tęs bendradarbiavimą su bendrojo lavinimo mokyklomis. Ir toliau vykdys bendrojo lavinimo mokykloms skirtą projektą „Mokausi iš kino“. Projekto veiklos: filmų rodymas ir aptarimas, kūrybinės kino kūrimo dirbtuvės. 2015 m. projektas tapo respublikiniu – **„Mokausi iš kino“** filmų programa rodoma Kaune, Panevėžyje, Klaipėdoje, Varėnoje, Gargžduose, Utenoje, Mažeikiuose. *Filmų rodymas ir aptarimas*. Filmų programą sudaro įvairaus amžiaus jaunimui skirti, išliekamąją meninę vertę turintys filmai iš įvairių Europos šalių. Filmą lydi profesionalų specialiai paruošta metodinė filmo aptarimo medžiaga, kurią pedagogai gali naudoti organizuodami diskusijas. Mokykloms taip pat siūloma sudalyvauti kino dirbtuvėse - programoje „Paversk žodžius vaizdais“, „Aplink mus“ (filmavimo mobiliaisiais telefonais dirbtuvės), animacinių filmų kūrimo dirbtuvėse. | Ne |
| 3. | 2020 m. „Skalvijos“ kino centras tęs 2009 m. inicijuotą projektą, skirtą šeimoms su mažais vaikais. **„Karlsono kino“** seansai vyks savaitgaliais, juose bus rodomi Europos kūrėjų darbai. Kartą per mėnesį bus organizuojamos animacijos dirbtuvės, skirtos vaikus supažindinti su skirtingomis animacijos technikomis. 2020 m. bus atnaujintos ir sukurtos edukacinės programos: kūrybinės animacijos dirbtuvės „Sustabdytas kadras“ ir „Pažink animaciją“, koliažo animacijos kūrybinės dirbtuvės, plastelininės animacijos ir plokščiųjų marionečių technikos kūrybinės dirbtuvės, senosios animacijos technikos dirbtuvės. | Ne |
| 4. | 2020 m. „Skalvijos“ kino centras dalyvaus LR Kultūros ministerijos inicijuotoje kultūrinės edukacijos priemonėje **„Kultūros pasas“**. Moksleiviai turės galimybę dalyvauti filmų peržiūrose, susitikti su kino kūrėjais, pagal kino edukacijos profesionalų paruoštą metodinę medžiagą (pedagogams) ir pratybas (moksleiviams) tęsti filmo analizę ir aptarimą klasėje. | Ne |

**6. Planuojami rinkos tyrimai**

|  |  |
| --- | --- |
| **Eil. Nr.** | **Pavadinimas** |
| 1. | Rinkos tyrimai neplanuojami |

**7. Įstaigos įsitinklinimas**

7.1. Lietuvos asociacijos, kurių nare įvairiomis formomis įstaiga planuoja tapti

|  |  |
| --- | --- |
| **Eil. Nr.** | **Organizacija** |
| 1. | „Skalvijos“ kino centras yra Nekomercinio kino rodytojų asociacijos narys |
| 2. | „Skalvijos“ kino centras yra Lietuvos kino platintojų asociacijos narys |

7.2. Tarptautinės asociacijos, kurių nare įvairiomis formomis įstaiga planuoja tapti

|  |  |
| --- | --- |
| **Eil. Nr.** | **Organizacija** |
| 1. | „Skalvijos“ kino centras yra tarptautinio kino teatrų tinklo „Europa Cinemas“ narys |
| 2. | „Skalvijos“ kino centras yra tarptautinės kino konfederacijos CICEA narys |

Data: 2020.01.24.

Direktorė \_\_\_\_\_\_\_\_\_\_\_\_\_\_\_\_\_\_ Vilma Levickaitė

Įstaigos vadovas (parašas) (vardas, pavardė)